Ο Τσιτσιπάς ψάχνει τον τρόπο στο Παρίσι του Ναδάλ | Contra.gr\nΗ απόσταση από το Αμβούργο στο Παρίσι είναι 748 χιλιόμετρα και μοιάζει μικρότερη από εκείνη που πρέπει να κάνει πνευματικά ο Στέφανος Τσιτσιπάς, ώστε να ξεπεράσει την ήττα του από τον Αντρέι Ρουμπλιόφ, τον φιλόδοξο Ρώσο, για το Hamburg Open, στο πλαίσιο των τουρνουά ΑΤΡ500 την Κυριακή.\nΟ Στέφανος Τσιτσιπάς σε στιγμιότυπο του αγώνα με τον Κριστιάν Γαρίν για τα ημιτελικά του ATP500 Hamburg Open 2020 στο Αμβούργο | Σάββατο 26 Σεπτεμβρίου 2020 DPA VIA AP/DANIEL BOCKWOLDT\nΔεν πρόκειται για κατάσταση έκτακτης ανάγκης, μια και ο Στέφανος Τσιτσιπάς δεν έχει τον χρόνο να σκεφτεί τι πήγε λάθος σε ένα παιχνίδι που σέρβιρε για να πάρει, τουλάχιστον όχι πριν αντιμετωπίσει τον Ισπανό Ζαούμ Μουνάρ από την Ισπανία. Ασφαλώς ένας τελικός είναι πάντα επιτυχία, ακόμα και σε ό,τι αφορά το σύστημα βαθμολόγησης της ΑΤΡ: ο Έλληνας τενίστας κέρδισε πόντους από τη συμμετοχή του στο Όπεν, ακόμα κι αν αυτός κόντρα στον Αντρέι Ρουμπλιόφ πρόκειται για τον 7ο χαμένο τελικό του. Η πορεία θα αντιστραφεί κάποια στιγμή και το τένις έχει διδάξει ότι αυτό συμβαίνει σε όλους όσοι έχουν φτάσει σε αυτό το επίπεδο, ώστε να παίζουν σταθερά, κάθε σεζόν, σε τελικούς τουρνουά που είναι σημαντικά.\nΟ Τσιτσιπάς προερχόταν από την ήττα του στον 3ο γύρο του US Open από τον Μπόρνα Τσόριτς, όταν είχε 6 match points. Ηττήθηκε από τον Γιανίκ Σινέρ με 1-2 σετ, στο ΑΤΡ1000 της Ρώμης, κάνοντας μια εντυπωσιακή ανατροπή στο 2ο, όταν και βρέθηκε πίσω 2-5, και παραδίδοντας πνεύμα στο 3ο. Τώρα, το μοτίβο θύμισε το ματς με τον Κροάτη, αφού ο 22χρονος Έλληνας, που παραμένει στο νούμερο 6 της παγκόσμιας κατάταξης, δεν μπόρεσε να κλείσει το παιχνίδι.\nΣτο τουρ, ουδεμία από αυτές τις ήττες είναι ντροπή. Ο Τσόριτς και ο Ρουμπλιόφ είναι έτοιμοι τενίστες, στο νούμερο 27 και στο νούμερο 12 της παγκόσμιας κατάταξης αντιστοίχως. Ο Σινέρ είναι νεαρός, αλλά στον 1ο γύρο του Ρολάν Γκαρός έκανε παρέλαση, αποκλείοντας 3-0 τον Νταβίντ Γκοφέν, νούμερο 11 στην κατάταξη. Αυτό που πρέπει, ενδεχομένως, να ανησυχεί περισσότερο από άλλα, είναι ότι δεν κατάφερε να κλείσει δύο ματς που είχε προβάδισμα. Δεν υπάρχει, βεβαίως, λόγος βιασύνης, ωστόσο είναι δεδομένο σε έναν πρωταθλητή του βεληνεκούς του ότι χτυπούν καμπανάκια και πρέπει να διαχειριστεί καταστάσεις που συμβαίνουν για πρώτη φορά σε αυτό το επίπεδο.\nΣτη Νέα Υόρκη, ο Τσιτσιπάς μπορεί να μην πήγε μακριά, αλλά αυτό έκαναν δύο τενίστες που οι ιστορίες τους τον αφορούν: ο Ντόμινικ Τιμ και ο Αλεξάντερ Ζβέρεφ ήταν το ζευγάρι του τελικού, ο οποίος ανέτως μπορούσε να 'γράψει' από τη μία ή την άλλη πλευρά. Ο Αυστριακός ήταν ο φιναλίστ των Masters Finals που ο Τσιτσιπάς κατέκτησε πέρυσι στο Λονδίνο, ο Γερμανός ήταν ο νικητής της ίδιας διοργάνωσης το 2018. Ο Τιμ, που τελικά νίκησε, πέτυχε κάτι το αξιομνημόνευτο: έγινε ο πρώτος τενίστας γεννημένος από το 1990 κι έπειτα που κατέκτησε Major. Ο Τιμ είναι 27, δηλαδή γεννημένος το 1993. O αμέσως επόμενος πιο νέος τενίστας που κατέκτησε την ίδια διοργάνωση ήταν ο Μάριν Τσίλιτς το 2014, που νίκησε πάλι το US Open. Ο Σταν Βαβρίνκα, που νίκησε εύκολα τον Άντι Μάρεϊ στον 1ο γύρο του παριζιάνικου Όπεν την Κυριακή, είναι ο έτερος τενίστας με Major (Αυστραλία 2014, Γαλλία 2015) αυτήν τη δεκαετία. Αυτό φανερώνει, κιόλας, όχι μόνο τη... λεηλασία που έχει υποστεί το τένις από τους Ρότζερ Φέντερερ, Ράφα Ναδάλ και Νόβακ Τζόκοβιτς, αλλά και τον μέσο όρο ηλικίας των τελευταίων χρόνων. Για να βρεθεί κάποιος νεότερος του Τσιτσιπά που κέρδισε ένα Major, η αναδρομή σταματά στο Ρολάν Γκαρός του 2005 και τον... Ναδάλ.\nΑυτό πρακτικά σημαίνει ότι με την απόσταση που τον χωρίζει από το πικ του να είναι αισθητή, ο Τσιτσιπάς μπορεί να αγχώνεται δημιουργικά, αλλά όχι να βιάζεται. Οι προσδοκίες, ούτως ή άλλως, δημιουργήθηκαν από τον ίδιο, ώστε οι Έλληνες φίλαθλοι να απολαμβάνουν έναν αθλητή στην ελίτ ενός τέτοιου παιχνιδιού, όταν πριν από αυτόν δεν υπήρχε η παραμικρή προσδοκία.\nΣτο Ρολάν Γκαρός, οι τενίστες κι οι θεατές θα ζήσουν πρωτόγνωρες στιγμές. Στο σχέδιο των Παριζιάνων υπάρχει να τελειώσει το τουρνουά στις 11 Οκτωβρίου, αλλά αν η βροχή του Ιούνη καθυστερεί την πραγματοποίηση των παιχνιδιών, τώρα είναι αληθινή εξαίρεση η μέρα που δεν θα βρέξει στην πρωτεύουσα της Γαλλίας. Ένα δελτίο καιρού δεν δίνει βροχή μόνο την Τετάρτη, που σημαίνει ότι οι διοργανωτές, οι οποίοι με τις συνθήκες υποχώρησαν και αποφάσισαν να καλύψουν με σκέπαστρο το κεντρικό κορτ 'Φιλίπ Σατριέ', ένα έργο που ήταν προγραμματισμένο για το 2024, θα πρέπει να ζήσουν με τις καθυστερήσεις, αποχωριζόμενοι το αλαζονικό φλέγμα τους.\nΤουλάχιστον, στο Παρίσι βρίσκονται τόσο ο Ναδάλ όσο και ο Τζόκοβιτς, ο οποίος, εξαιρουμένης της γκάφας στη Νέα Υόρκη, δεν έχει χάσει φέτος. Παρόντων θρύλων του αθλήματος, τα φαβορί είναι ήδη διευθετημένα. Ο Ισπανός έχει 12 Major στο Παρίσι κι έχει ηττηθεί 2 φορές, το 2009 και το 2016, ενώ το 2015 δεν έπαιξε. Ο Ναδάλ πάει στην Πόλη του Φωτός (και του νερού, βεβαίως βεβαίως), έχοντας ηττηθεί στο τελευταίο παιχνίδι του, στη Ρώμη, από τον Αργεντινό Ντιέγκο Σβάρτσμαν. Είχε 14-0 στο χώμα έπειτα απ' την ήττα από τον Τσιτσιπά στη Μαδρίτη, το 2019. Αλλά η θρυλική Κρις Έβερτ, κάτοχος 17 Major (μεταξύ αυτών, 7 'μουσκέτων'), είπε πολύ απλά όλη την αλήθεια: "Ο Ράφαελ Ναδάλ είναι ακόμη το φαβορί, για όποιον διαθέτει εξυπνάδα". Η μαύρη αλήθεια είναι ότι, ακόμα και σε αυτήν την κατάσταση, μόνο τον Τζόκοβιτς, ορθολογικά, μπορεί να δει κάποιος να τον νικάει. Η πορεία του Ναδάλ, για πρώτη φορά, αφορά στο να φτάσει τον Φέντερερ (ο οποίος είναι τραυματίας και απολαμβάνει διακοπές βετεράνου) στα Grand Slam, μαζί με το μαγικό αριθμό 20.\nΟπότε, μοιάζει με βλασφημία, ακόμα και τώρα, η φράση 'αλλαγή σκυτάλης'. Αλλά αναπόφευκτα θα γίνει και τότε Τσιτσιπάς θα έχει τις ίδιες πιθανότητες με την υπόλοιπη enfant gate του παιχνιδιού.\nΈχει, εξάλλου, κληρονομιά τον περυσινό 4ο γύρο με τον Βαβρίνκα, ένα στ' αλήθεια αλησμόνητο ματς στις 2 Ιουνίου, αλλά βέβαια φέτος η συγκυρία είναι αισθητά διαφοροποιημένη, σε σημείο που περισσότεροι τενίστες πρέπει να βρουν τον εαυτό τους κατά τη διάρκεια του τουρνουά. Ο 22χρονος Έλληνας θα φτάσει εκεί. Η μοίρα του τενίστα, όμως, είναι να νιώθει απροστάτευτος. Οπότε θα γίνει με το σκληρό τρόπο.\nΣΤΕΦΑΝΟΣ ΤΣΙΤΣΙΠΑΣ ΤΕΝΙΣ ROLAND GARROS


Garry Davis (27 July 1921 – 24 July 2013) «Είμαι ένας άνθρωπος χωρίς υπηκοότητα» – active propaganda\nσυντάκτης activepropaganda · 9 Σεπτεμβρίου 2013\nΟ Γκάρι Ντέιβις, που πέθανε πριν από λίγες ημέρες κοντά στα 92 του χρόνια, ήταν ο πρώτος που αυτοανακηρύχθηκε «πολίτης του κόσμου», καθώς πίστευε ότι τα σύνορα είναι εκείνα που ευθύνονται για τους πολέμουςΕίχε φανταστεί έναν κόσμο χωρίς σύνορα, χωρίς υπηκοότητες και διαβατήρια. Ο Γκάρι Ντέιβις, αυτοαποκαλούμενος «πρώτος πολίτης του κόσμου», έφυγε από τη ζωή αυτή την εβδομάδα, λίγες ημέρες προτού συμπληρώσει τα 92 του χρόνια, έχοντας αφήσει το ανεξίτηλο σημάδι του στο κίνημα του ειρηνισμού.\nΟ Γκάρι Ντέιβις στην ιστορική συνέντευξη Τύπου στην πρεσβεία των ΗΠΑ στο Παρίσι, το 1948, όπου αποκήρυξε την αμερικανική του υπηκοότητα (φωτ. AFP)«Δεν είμαι ένας άνθρωπος χωρίς χώρα, είμαι ένας άνθρωπος χωρίς υπηκοότητα» είχε δηλώσει το 1978, σε μια συνέντευξή του στο περιοδικό «Newsweek». Γιος μουσικών, πρώην ηθοποιός και χορευτής, ο Ντέιβις άρχισε να οραματίζεται έναν διαφορετικό κόσμο όταν βίωσε τη φρίκη του πολέμου ως πιλότος βομβαρδιστικού στο Β’ Παγκόσμιο Πόλεμο. Πιστεύοντας ότι τα σύνορα είναι εκείνα που ευθύνονται για τους πολέμους, εμφανίστηκε το 1948 στην πρεσβεία των ΗΠΑ στο Παρίσι όπου αποκήρυξε την αμερικανική του υπηκοότητα και αυτοανακηρύχθηκε «πολίτης του κόσμου». Ηταν η πρώτη μιας σειράς συμβολικών κινήσεων που έτυχαν διεθνούς προβολής.\nΖητώντας πολιτικό άσυλο\nΑπειλούμενος με απέλαση, ζήτησε πολιτικό άσυλο «στο έδαφος των Ηνωμένων Εθνών» στο Παρίσι, πρώτη έδρα του Οργανισμού. Δημιούργησε την πρώτη «ταυτότητα των πολιτών του κόσμου» και σε μια διαδήλωση μπροστά στη Γενική Συνέλευση του ΟΗΕ ζήτησε την υιοθέτηση ενός συντάγματος για μια παγκόσμια κυβέρνηση. Το 1953 «εγκαθίδρυσε» ο ίδιος στις ΗΠΑ, όπου είχε εισέλθει ως «μετανάστης», την Παγκόσμια Κυβέρνηση των Πολιτών του Κόσμου, η οποία εκδίδει τα δικά της διαβατήρια και άλλα έγγραφα, όπως πιστοποιητικά γέννησης και γάμου. Σήμερα 950.000 άνθρωποι είναι κάτοχοι αυτού του διαβατηρίου, το οποίο έχει γίνει αποδεκτό σε τουλάχιστον μία περίπτωση από 160 χώρες. Ο Ντέιβις κατάφερε να γυρίσει ολόκληρο τον κόσμο χωρίς χαρτιά, εκτός από εκείνα που είχε φτιάξει ο ίδιος, προωθώντας τα ειρηνιστικά του ιδεώδη. Στη διάρκεια της πορείας αυτής πλήρωσε το τίμημα με απελάσεις, συλλήψεις ή και φυλάκιση. Οι ιδέες του βρήκαν απήχηση στους κόλπους διεθνούς φήμης διανοουμένων, όπως οι Γάλλοι συγγραφείς Αλμπέρ Καμί και Αντρέ Ζιντ, ο φιλόσοφος Ζαν-Πολ Σαρτρ και ο Αλμπερτ Αϊνστάιν.\nΤο 1986 κατέβηκε ως υποψήφιος δήμαρχος του Κόμματος των Πολιτών του Κόσμου στην Ουάσινγκτον, λαμβάνοντας 585 ψήφους, και το 1988 αυτοανακηρύχθηκε υποψήφιος για την αμερικανική προεδρία, πάντα με το αίτημα της παγκόσμιας υπηκοότητας.\nΤο 2012 έστειλε ένα διαβατήριο στον ιδρυτή του αποκαλυπτικού σάιτ WikiLeaks Τζούλιαν Ασάνζ και πριν από δύο εβδομάδες ένα ακόμη, στον Εντουαρντ Σνόουντεν, τον άνθρωπο που αποκάλυψε τα προγράμματα ηλεκτρονικής παρακολούθησης των αμερικανικών υπηρεσιών πληροφοριών.\nαπό @Foto Land\nΠάνω από 70 συλλήψεις διαδηλωτών στις χθεσινές δράσεις – καταλήψεις στις ΗΠΑ – Video\nΕπόμενο άρθρο “Στο σχολειο ξεχνω την φυλακη” – Βιβλιο των μαθητων του ειδικου καταστηματος κρατησης νεων Βολου\nΠροηγούμενο άρθρο ΝΑ ΜΗΝ ΖΗΣΟΥΜΕ ΣΑΝ ΔΟΥΛΟΙ – Ταινια (Aυγουστος 2013)


Alma Libre.gr: 2014-05-04\nΤα καλύτερα πάντα έρχονται….\nΠάνε δυο μήνες που “την πάτησα” κι ακόμη να το χωνέψω. Όλο έλεγα “σιγά μη συμβεί σε μένα τώρα πια”….Και να, που ήρθε! Δεν είναι το ζητούμενο ο έρωτας για να μας βγάλει από το αδιέξοδο, στο οποίο συχνά βρισκόμαστε, ούτε θα τον βρούμε αν είμαστε χαμένοι μέσα στις δικές μας επιθυμίες.\nΣπάνια έρχεται για να μας τραβήξει προς τα πάνω. Αυτό είναι που μας μπερδεύει! Νομίζουμε ότι είμαστε απλά άτυχοι και ότι δεν έρχεται σε μας για να τιμωρηθούμε για όσα λάθη μπορεί να έχουμε κάνει. Μπαίνουμε στη διαδικασία της αυτολύπησης και μιζεριάζουμε λες και όλα για μας είναι προδιαγεγραμένα.\nΜετά συγκρίνουμε τον εαυτό μας με τους άλλους, τους “τυχερούς”, που έχουν δίπλα τους κάποιον και μοιράζονται στιγμές, και αρχίζουμε πια να πιστεύουμε με όλο μας το είναι, ότι απλά δεν είναι γραφτό! Εξιδανικεύουμε οτιδήποτε συμβαίνει στους άλλους , πιστεύοντας ότι για αυτούς είναι όλα εύκολα, ενώ για εμάς όχι.\nΜε είχα κουράστει πια! Αντί να αναζητήσω αυτό που ήθελα πραγματικά αναλωνόμουν σε στιγμές θλίψης και οίκτου για τον εαυτό μου. Όταν το συνειδητοποίησα, προσπάθησα πολύ για να με αλλάξω και δεν ήταν αργά (ποτέ δεν είναι). Πήρε λίγο καιρό, ο καθένας σε αυτά τα πράγματα παίρνει το δικό του χρόνο….. Ήρθε όμως! Ήρθε κυρίως αυτή η αίσθηση απελευθέρωσης, που μας επιτρέπει να είμαστε πιο ευτυχισμένοι με απλά πράγματα και τότε άρχιζαν να έρχονται και όλα τα άλλα….τα όμορφα.\nΚαι σίγουρα, πάντα θέλουμε και κάτι ακόμη για να είμαστε καλύτερα, όμως αν απλά καθόμαστε και θεωρούμε ότι θα έρθει από μόνο του, τότε κάνουμε λάθος. Φυσικά και θέλουμε το καλύτερο σε όλα εκείνα που μας αφορούν, οφείλουμε όμως στον εαυτό μας να τον χαϊδεύουμε που και που και να του δίνουμε χρόνο να ανταπεξέρχεται. Η παραίτηση είναι αυτή που μας ρουφάει προς τα κάτω….το ζητούμενο είναι τελικά να μην το βάζουμε κάτω! Τα καλύτερα πάντα έρχονται……\nΑναρτήθηκε από Kathy Papastephanaki στις 1:19 μ.μ. Δεν υπάρχουν σχόλια:\nΕΥΤΥΧΙΑ & ΥΓΕΙΑ!\nΗ ζωή είναι γεμάτη από καθημερινό άγχος που μπορεί να επηρεάσει την αίσθηση του να είμαστε ευτυχισμένοι. Όλοι βιώνουμε προκλήσεις, αλλά οι συνήθειες που αναπτύσσουμε μπορούν αποτελεσματικά να μας δώσουν ώθηση στο να απολαύσουμε καλύτερη ζωή.\nΟ παρακάτω οδηγός μπορεί να αυξήσει την ευτυχία και την υγεία ενός ατόμου.\nΗ έρευνα έχει δείξει ότι η «γείωση» ή το άγγιγμα του εδάφους με τα γυμνά πόδια σας ή με άλλο μέρος του σώματος είναι ευεργετική για την υγεία. Οι επιστήμονες έχουν δείξει ότι η γείωση μειώνει το jet lag, το άγχος, τον πόνο και την αϋπνία. Τα άτομα αναφέρουν σημαντική βελτίωση στη διάθεση και τη μείωση του πόνου με μόλις 15 λεπτά γείωσης. Η άμεση επαφή με το έδαφος μπορεί να επιτευχθεί μέσω σωματικής επαφής με το γρασίδι, το χώμα, την άμμο ή το σκυρόδεμα. Οι ξύλινες επιφάνειες δεν ''επικοινωνούν'' με τα φυσικά ηλεκτρικά φορτία της Γης.\nΗ ηλιοθεραπεία συνδέεται με πολλά οφέλη για την υγεία, με πιο γνωστά τα αυξημένα επίπεδα της βιταμίνης D. Η έκθεση στον ήλιο διεγείρει επίσης την παραγωγή νευροδιαβιβαστών, όπως η σεροτονίνη, οι οποίοι είναι σημαντικοί για τη θετική διάθεση.\nΗ άσκηση έχει συνδεθεί με την αύξηση της ευτυχίας. Η γιόγκα, η γυμναστική και η αεροβική δραστηριότητα ενισχύουν την υγεία. Η κίνηση μπορεί να βελτιώσει τη διάθεση, συμβάλλει επίσης και στη μείωση του άγχους και του θυμού.\n4. Συνδεθείτε με τους αγαπημένους σας\nΟι άνθρωποι είναι κοινωνικά πλάσματα. Η έρευνα έχει δείξει ότι οι ισχυρές κοινωνικές σχέσεις με άλλους συμβάλλουν θετικά στην ευτυχία. Περνώντας το χρόνο με τους φίλους, την οικογένεια, τους συναδέλφους και τους γείτονες είναι σημαντικό για την ψυχική σας υγεία .\n5. Χρησιμοποιήστε θετικές αυτο - επιβεβαιώσεις\nΈρευνα έχει αποδείξει ότι αυτά που λέμε στον εαυτό μας έχουν επιπτώσεις στις διαθέσεις μας. Έχουμε τη δύναμη να μεταδώσουμε στον εαυτό μας θετικά ή αρνητικά μηνύματα. Είναι σημαντικό να είμαστε οι καλύτεροι μας φίλοι και να μεταδίδουμε στους εαυτούς μας ενθαρρυντικά μηνύματα όλη την ημέρα. Εστιαζόμαστε σε αυτό που καταφέρνουμε και στα καλά χαρακτηριστικά μας, παρά στις αδυναμίες μας. Η γνωστική θεραπεία έχει ένα ισχυρό ιστορικό που αποδεικνύει την αποτελεσματικότητά τους σε σχέση με τη βελτίωση της διάθεσης ενός ατόμου. Η βασική ιδέα είναι να αλλάξουν οι σκέψεις ενός ατόμου από αρνητικές σε θετικές.\n6. Κάνετε κάτι που αγαπάτε\nΌλοι απολαμβάνουν διάφορες δραστηριότητες και είναι σημαντικό να βρίσκουν χρόνο για να απολαμβάνουν αυτές τις δραστηριότητες . Είτε πρόκειται για ποδηλασία, μπόουλινγκ, διάβασμα, περπάτημα, είτε ενασχόληση με ένα μουσικό όργανο, με καλλιτεχνική δημιουργία ή κηπουρική, είναι καλό για την υγεία μας να βρίσκουμε χρόνο για τα πάθη μας.\nΟι θετικές αποδράσεις μπορεί να είναι μεγάλοι ''θραύστες'' του άγχους. Η παρακολούθηση μιας αγαπημένης εκπομπής ή ταινίας, η ακρόαση μουσικής, το να απολαμβάνουμε θέατρο, μια διάλεξη ή μια κωμωδία, να παίζουμε ένα παιχνίδι, να λύνουμε ένα σταυρόλεξο ή να βυθιζόμαστε στην ανάγνωση ενός καλού βιβλίου είναι παραδείγματα καλών αποδράσεων από το άγχος.\n8. Απολαύστε τη φύση\nΜε τον ζεστό καιρό, πολλοί άνθρωποι θέλουν να περνούν το χρόνο τους σε εξωτερικούς χώρους. Ανεξάρτητα από το αν κάθεστε σε μια σκεπαστή βεράντα, παγκάκι στο πάρκο ή στην εξωτερική βεράντα, μπορείτε να απολαύσετε τις εικόνες και τους ήχους των εξωτερικών χώρων. Περπάτημα, ποδηλασία και πεζοπορία είναι άλλοι τρόποι για να απολαύσετε τη φύση. Περνώντας το χρόνο σας στην παρατήρηση των ανθισμένων δέντρων, θάμνων και φυτών, ενώ ακούτε τα πουλιά και αισθάνεστε το ζεστό αεράκι, είναι ένας τρόπος για να χαλαρώσετε και να ξεφύγετε από τους γρήγορους ρυθμούς της ζωής που ακολουθούμε.\n9. Αποσυνδεθείτε από την τεχνολογία\nΕξασκηθείτε στην απενεργοποίηση του κινητού τηλεφώνου, του υπολογιστή σας και άλλων συσκευών όλη την ημέρα. Όντας η υπερβολική διασύνδεση έχει συσχετιστεί με αυξημένα επίπεδα στρες και έχει γίνει θέμα ψυχικής υγείας και κοινωνικό ζήτημα. Είναι σημαντικό να είμαστε εστιασμένοι στη στιγμή, να ζούμε στο παρόν και να έχουμε κάποιο χρόνο για να επικεντρωνόμαστε αποκλειστικά σε μία δραστηριότητα, ένα πρόσωπο ή πράγμα.\nΑν επικεντρωθείτε στη στιγμή που ζείτε, τότε μπορείτε να ζήσετε τη χαρά . Είναι σημαντικό να απενεργοποιήσετε τις ανησυχίες σας για το μέλλον και να σταματήσετε να εκφράζετε τη λύπη σας για το παρελθόν. Μια ολόκληρη νέα θεραπευτική για την ψυχική υγεία, γνώση και συναίσθηση, εστιάζει στην ανάπτυξη στρατηγικών περί εστίασης στο εδώ και τώρα, σε μια προσπάθεια να μειωθούν οι αρνητικές σκέψεις και να αυξηθεί η ευτυχία .\nhttp: / / www.naturalnews.com\nBurns, David. The Good Feeling Handbook . Νέα Υόρκη: Penguin, Εκτύπωση 1999.\nΣχετικά με την συγγραφέα: Η Michelle είναι μια θεραπεύτρια ψυχικής υγείας που ενσωματώνει ολιστικές προσεγγίσεις στην πράξη της συμβουλευτικής. Έχει 25 χρόνια εμπειρίας με επιτυχία στην παροχή συμβουλών σε άτομα, ζευγάρια και οικογένειες.\n10 απλές συμβουλές για να παραμείνουμε νέοι\nΈτσι, μετά από έρευνα στα συμπεράσματα ηλικιωμένων ανθρώπων για το τι πρέπει να κάνουμε για να παραμείνουμε νέοι, μας είπαν:\n6. Τα δάκρυα ανακουφίζουν… Υπομείνετε, πενθήστε, και προχωρήστε παραπέρα. Το μόνο άτομο, που μένει μαζί μας για ολόκληρη τη ζωή μας είναι ο εαυτός μας. Να είστε ΖΩΝΤΑΝΟΙ ενόσω είστε εν ζωή.\n7. Περιβάλλετε τον εαυτό σας με ό,τι αγαπάτε. Είτε είναι η οικογένεια, τα κατοικίδια, η μουσική, τα φυτά, τα ενδιαφέροντά σας, ο,τιδήποτε. Το σπίτι σας είναι το καταφύγιό σας.\n“Το ταξίδι της ζωής δεν είναι για να φθάσουμε στον τάφο με ασφάλεια σ’ένα καλοδιατηρημένο σώμα, αλλά κυρίως για να τρέχουμε από δω κι από κει ζώντας έντονα εμπειρίες!”\nΑναρτήθηκε από Kathy Papastephanaki στις 12:33 π.μ. Δεν υπάρχουν σχόλια:\nΤα καλύτερα πάντα έρχονται…. ...


Η Κυριακή της Πεντηκοστής – Η Αγία Τριάδα |Τι γιορτάζουμε – Μαλεβιζιώτης\nΑγία Τριάδα ονομάζεται το σύνολο των προσώπων (υποστάσεων) Του Θεού, στο Χριστιανισμό. Δηλαδή Ο Θεός είναι Ένας Τριαδικός, επειδή έχει μία ουσία (φύση), και τρία πρόσωπα (υποστάσεις). Τα τρία πρόσωπα ή υποστάσεις είναι Ο Πατήρ, Ο Υιός και το Άγιο Πνεύμα τα οποία είναι αδιαίρετα και ομοούσια κατά τη θεότητα, έχουν την ίδια δύναμη και κοινή Θεία ουσία.\nΤην Κυριακή της Πεντηκοστής , 20 Ιουνίου, γιορτάζουμε την εμφάνιση του Αγίου Πνεύματος στους μαθητές του Χριστού, με μορφή φωτιάς, σαν φλόγες πάνω στα κεφάλια τους, πενήντα μέρες μετά την ανάστασή Του και δέκα μέρες μετά την ανάληψή Του. Στις 21 Ιουνίου είναι φέτος η Δευτέρα του Αγίου Πνεύματος.\nΕτικέτες: Αγία ΤριάδαΆγιο ΠνεύμαΠεντηκοστή\nΟικογενειακές εξερευνήσεις τον Ιούλιο παρέα με το Παιδικό Μουσείο Exploration!


1.1 Τι είναι το ΣΩ.Β.Α. – ΣΩματείο Βάσης Ανέργων & επισφαλώς εργαζομένων (ΣΩ.Β.Α.)\nΕπιστροφή σε 1. Πληροφορίες για το ΣΩ.Β.Α.\n1. Πληροφορίες για το ΣΩ.Β.Α. 1.1 Τι είναι το ΣΩ.Β.Α. 1.2 Καταστατικό του ΣΩ.Β.Α. 1.3 Στόχοι του ΣΩ.Β.Α.


Η Σχολή Γονέων απευθύνεται κυρίως στους νέους γονείς και στους μελλόνυμφους που πρόκειται να ανοίξουν την δική τους οικογένεια. Παρακολουθούν σε κάθε σύναξη γύρω στα 80 πρόσωπα, ενώ έχουν περάσει από τη Σχολή Γονέων και κατά καιρούς την επισκέπτονται πάλι περίπου 270 γονείς .\nΗ Σχολή Γονέων είναι σεμιναριακού χαρακτήρα αφού αρχίζει τον Νοέμβριο και τελειώνει τον Μάρτιο. Εμπνευσμένοι και διακεκριμένοι ομιλητές , Ιερείς, Ψυχολόγοι, Παιδοψυχολόγοι, Ιατροί, Νομικοί, Φιλόλογοι, Σύμβουλοι οικογενείας, Κοινωνικοί Λειτουργοί, Συγγραφείς, Καθηγητές Πανεπιστημίου κ.α. βρίσκονται δίπλα μας σε αυτό τον αγώνα.\nΗ σύναξη κλείεται με την ακολουθία του Μικρού Αποδείπνου στο παρεκκλήσι του Αγίου Νεκταρίου.\nΚατά τη διάρκεια της σύναξης, σε άλλο χώρο κατηχητές και εθελοντές προσφέρουν δημιουργική ώρα και παιχνίδι στα παιδιά των γονέων που παρακολουθούν και συμμετέχουν στην σύναξη.\nΣτο τέλος της περιόδου πραγματοποιείται ολοήμερη εκδρομή λήξεως για όλη την οικογένεια του συμμετέχοντος ενώ προσφέρεται κατάλληλο ενθύμιο.\nΕν όψει της προετοιμασίας για κάθε ιεραποστολικό έτος της Σχολής Γονέων τυπώνεται και ειδικό φυλλάδιο με τις ημερομηνίες, τα θέματα και τους ομιλητές .\n(μπορείτε να το δείτε εδώ...)\nΗ Σχολή Γονέων συμμετέχει ενεργά και στο Ίδρυμα ΔΙΑΚΟΝΙΑ της Ιεράς Αρχιεπισκοπής Αθηνών, αφού μέλη της παρακολουθούν τα σεμινάρια του Ιδρύματος σε κύκλους.\nΩς θέματα ενδεικτικώς αναφέρουμε τα κάτωθι :\nΔυναμική της οικογένειας – Επικοινωνία\nΠροβλήματα συμπεριφοράς βρεφών –παίδων και εφήβων\nΟικογένεια : βασικό κύτταρο της κοινωνίας\nΕπάγγελμα : Γονιός\nΤα ναρκωτικά και η αντιμετώπισή τους\nΘεός – Φύση – Άνθρωπος\nΠροβλήματα κρίσης στο ζευγάρι\nΓονείς και σχολική αγωγή\nΟικογένεια : η κατ’ οίκον Εκκλησία\nΗ ψυχολογία της αυτοπεποίθησης στο παιδί\nΓονεϊκότητα : αυτονόητο ή ζητούμενο ;\nΟι γονείς ως πρότυπο ζωής\nΑπό την κλειστή στην ανοικτή οικογένεια\nΥγιεινή διατροφή στην οικογένεια\nΠως πρέπει να εκδηλώνουμε την αγάπη μας στο παιδί;\nΌρια ή απεριόριστη ελευθερία;\nΗ εξουδετέρωση της αντιπάθειας\nΟι γονείς ως πρότυπο συμπεριφοράς\nΟ Θάνατος της ζωής και η ζωή του Θανάτου\nΤο φαινόμενο του άκρατου καταναλωτισμού\nΟικογένεια και κοινωνική φροντίδα\nΕξελικτικά στάδια της ζωής του ανθρώπου\nΗ γενετήσια αγωγή των παιδιών\nΤο όραμα του εθελοντισμού\nΘέματα προσωπικής συνειδησιακής συγκρότητησης\nΗ ψυχαγωγία στο σπίτι\nΌλοι διαφορετικοί – όλοι ισότιμοι\nΟικοδομώντας σχέσεις εμπιστοσύνης\nΗ θέση της γυναίκας στην οικογένεια και την κοινωνία\nΟ νεοσατανισμός της εποχής\nΌταν οι γονείς απαιτούν\nΈχει όρια η υπομονή μέσα στο γάμο;\nΓονεϊκή προσέγγιση στο μυστήριο του θανάτου\nΗ παχυσαρκία είναι χρονία νόσος\nΕπιτροπή Διακονίας Οικογένειας :\nΠρωτ. Γεώργιος Παπαθεοδώρου\nπρ. Μαρία Μαρκαντώνη\nΕθελοντές Ομιλητές :\nΛίλη Χριστοφορίδου – Κατσαϊτη , πρ. Μαργαρίτα Μαρκαντώνη, Άννα Παγοροπούλου, Καλλιόπη Καλλιγέρη – Βυθούλκα, πρωτ. Ηλίας Μαρκαντώνης, Όλγα Στασινοπούλου – Στεφανίδου, πρωτ. Κυριακός Τσουρός, Μαρία Ανδρώνη – Βασιλακοπούλου, Νέλλυ Λαγάκου, αρχιμ. Ιωσήφ Ντούνης, πρωτ. Νικόλαος Μαρκαντώνης, αρχιμ. Αγαθάγγελος Μαραγκουδάκης, Δήμητρα Μακρή, πρωτ. Αντώνιος Καλλιγέρης, Αρχιμ. Νεκτάριος Αντωνόπουλος, Παναγιώτης Αντωνόπουλος, Ιωάννα Λελούδα – Καραγιαννοπούλου, Βασίλειος Σκιαδάς, Σαράντος Καργάκος, Γαλάτεια Σουρέλλη, Μαρία Γουμενοπούλου, Ναυσικλά Αντωνοπούλου, Αγγελική Αντωνοπούλου, αρχιμ. Χρυσόστομος Σκλήφας, Βάσω Γουνελά, Παναγιώτης Μπεχράκης, Ελένη Γκανούρη, Μαίρη Γαλάνη, αρχιμ. Πολύκαρπος Μπόγρης, Αλεξάνδρα Ρούσσου, πρωτ. Αναστάσιος Βλαβιανός, Σπυριδούλα Κυριακοπούλου, πρωτ. Ευάγγελος Γκανάς, Αγγελική Γενά, Δώρα Ζύγουρα, Γεώργιος Μαυρομμάτης, Παύλος Μπιλάλης, Πέτρος Μποζώνης και τόσοι άλλοι που αναφέρονται αναλυτικά στα επισυναπτόμενα φυλλάδια.


Γυναικεία Ρολόγια Γυναίκες Δημοφιλείς\nFactoryOutlet(74) hotstyle(1) KOOLFly(8) Plus4u(3)\nΟι ΔΗΜΟΦΙΛΕΙΣ προσφορές και deals για γυναικεία ρολόγια για γυναίκες συγκεντρωμένες σε μια σελίδα.\nΠροσφορές > Δημοφιλείς > Κοσμήματα > Γυναικεία Ρολόγια > Γυναίκες\nχωρίς φίλτρο tag γυναίκες (86) πολυτέλεια (3)\nχωρίς φίλτρο καταστήματος FactoryOutlet (74) hotstyle (1) KOOLFly (8) Plus4u (3)\nFOLLI FOLLIE - Γυναικείο ρολόι Folli Follie SANTORINI FLOWER μπλε\nΤο Folli Follie ρολόι που κάθε γυναίκα πρέπει να αποκτήσει από τη συλλογή SANTORINI FLOWER. Διαθέτει ατσάλινη κάσα, εντυπωσιακό σχέδιο στο καντράν και δερμάτινο μπλε λουράκι. Είναι το ιδανικό κλασικό ρολόι για να προσθέσετε λίγη λάμψη στις καθημερινές σας εμφανίσεις.\nFOLLI FOLLIE - Γυναικείο ρολόι Folli Follie με δερμάτινο λουράκι άσπρο\nΓυναικείο ρολόι με δερμάτινο λουράκι σε άσπρο χρώμα και μικρή τετράγωνη κάσα, διακοσμημένη από λαμπερές κρυστάλλινες πέτρες. Μοντέρνο και κλασικό ταυτόχρονα που ταιριάζει με κάθε σύνολο. Εγγύηση: 2 χρόνια για το μηχανισμό, 6 μήνες για τη μπαταρία\nFOLLI FOLLIE - Γυναικείο ρολόι με μπρασελέ FOLLI FOLLIE μαύρο\nΓυναικείο ρολόι FOLLI FOLLIE από την συλλογή OLYTEUS. Με μπρασελέ από μαύρο επιμεταλλωμένο ατσάλι. Μικρή στρογγυλή κάσα με περιστρεφόμενο στεφάνι για χρονομέτρηση. Μαύρο καντράν με δείκτες αντί για αριθμούς. Ένα σπορ ρολόι για όλα τα casual σύνολά σας.\nΓυναικείο ρολόι FOLLI FOLLIE από την συλλογή HEART 4 HEART. Με κίτρινο δερμάτινο λουράκι και στρογγυλή κάσα από ανοξείδωτο ατσάλι. Λευκό καντράν με μικρό μοτίβο τις χαρακτηριστικές τέσσερεις καρδιές στον δείκτη 5. Ένα κομψό ρολόι που θα δώσει στιλ και χρώμα σε όλες τις εμφανίσεις σας.\nFOLLI FOLLIE - Γυναικείο ρολόι με δερμάτινο λουράκι FOLLI FOLLIE HEART 4 HEART πορτοκαλί\nΓυναικείο ρολόι FOLLI FOLLIE από την συλλογή HEART 4 HEART. Με πορτοκαλί δερμάτινο λουράκι και στρογγυλή κάσα από ανοξείδωτο ατσάλι. Λευκό καντράν με μικρό μοτίβο τις χαρακτηριστικές τέσσερεις καρδιές στον δείκτη 5. Ένα κομψό ρολόι που θα δώσει στιλ και χρώμα σε όλες τις εμφανίσεις σας.\nΓυναικείο ρολόι FOLLI FOLLIE από την συλλογή HEART 4 HEART. Με πράσινο δερμάτινο λουράκι και στρογγυλή κάσα από ανοξείδωτο ατσάλι, διακοσμημένη περιμετρικά με κρυστάλλινες πέτρες. Λευκό καντράν με μοτίβο τις χαρακτηριστικές τέσσερεις καρδιές, και κρυστάλλινες πέτρες για αριθμούς. Ένα κομψό ρολόι που θα δώσει στιλ και χρώμα στις καθημερινές σας εμφανίσεις.\nΓυναικείο ρολόι FOLLI FOLLIE από την συλλογή HEART 4 HEART. Με πορτοκαλί δερμάτινο λουράκι και στρογγυλή κάσα από ανοξείδωτο ατσάλι, διακοσμημένη περιμετρικά με κρυστάλλινες πέτρες. Λευκό καντράν με μοτίβο τις χαρακτηριστικές τέσσερεις καρδιές, και κρυστάλλινες πέτρες για αριθμούς. Ένα κομψό ρολόι που θα δώσει στιλ και χρώμα στις καθημερινές σας εμφανίσεις.\nFOLLI FOLLIE - Γυναικείο ρολόι με δερμάτινο λουράκι FOLLI FOLLIE HEART 4 HEART μπλε\nΓυναικείο ρολόι FOLLI FOLLIE από την συλλογή HEART 4 HEART. Με μπλε δερμάτινο λουράκι και στρογγυλή κάσα από ανοξείδωτο ατσάλι, διακοσμημένη περιμετρικά με κρυστάλλινες πέτρες. Λευκό καντράν με μοτίβο τις χαρακτηριστικές τέσσερεις καρδιές, και κρυστάλλινες πέτρες για αριθμούς. Ένα κομψό ρολόι που θα δώσει στιλ και χρώμα στις καθημερινές σας εμφανίσεις.\nFOLLI FOLLIE - Γυναικείο ρολόι με δερμάτινο λουράκι FOLLI FOLLIE IVY κόκκινο\nΓυναικείο ρολόι FOLLI FOLLIE από την συλλογή IVY. Με δερμάτινο λουράκι σε κόκκινη απόχρωση. Μεσαία οβάλ κάσα με λευκές κρυστάλλινες διακοσμητικές πέτρες. Λευκό ασημί καντράν με αριθμούς και κρυστάλλινες πέτρες, με ένδειξη για την ημερομηνία. Ένα κομψό ρολόι που θα δώσει λάμψη σε όλες τις εμφανίσεις σας.\nΓυναικείο ρολόι FOLLI FOLLIE από την συλλογή IVY. Με λεπτό δερμάτινο λουράκι σε κόκκινο χρώμα. Μικρή οβάλ κάσα με λευκές κρυστάλλινες διακοσμητικές πέτρες. Λευκό ασημί καντράν με αριθμούς και κρυστάλλινες πέτρες. Ένα κομψό ρολόι που θα δώσει λάμψη σε όλες τις εμφανίσεις σας.\nFOLLI FOLLIE - Γυναικείο ρολόι με δερμάτινο λουράκι FOLLI FOLLIE LADY BLOOM μαύρο\nΓυναικείο ρολόι FOLLI FOLLIE από την συλλογή LADY BLOOM. Με λεπτό δερμάτινο λουράκι σε μαύρο χρώμα. Μικρή οβάλ κάσα από ατσάλι με επιμετάλλωση ροζ χρυσού. Λευκό ασημί καντράν με λατινικούς αριθμούς και κρυστάλλινες πέτρες. Ένα κομψό ρολόι που θα δώσει λάμψη και θα ολοκληρώσει κάθε σας εμφάνιση.\nFOLLI FOLLIE - Γυναικείο ρολόι με δερμάτινο λουράκι FOLLI FOLLIE LADY BLOOM μπλε\nΓυναικείο ρολόι FOLLI FOLLIE από την συλλογή LADY BLOOM. Με λεπτό δερμάτινο λουράκι σε μπλε χρώμα. Μικρή οβάλ κάσα από ατσάλι με επιμετάλλωση ροζ χρυσού. Λευκό ασημί καντράν με λατινικούς αριθμούς και κρυστάλλινες πέτρες. Ένα κομψό ρολόι που θα δώσει λάμψη και θα ολοκληρώσει κάθε σας εμφάνιση.\nFOLLI FOLLIE - Γυναικείο ρολόι με δερμάτινο λουράκι FOLLI FOLLIE LOVE&FORTUNE μωβ\nΓυναικείο ρολόι FOLLI FOLLIE από την συλλογή LOVE&FORTUNE. Με δερμάτινο λουράκι σε λιλά απόχρωση και στρογγυλή κάσα από ατσάλι με λευκές κρυστάλλινες διακοσμητικές πέτρες και μικρό H4H. Λευκό καντράν με κρυστάλλινες πέτρες αντί για αριθμούς. Ένα κομψό ρολόι που θα δώσει στιλ και χρώμα στις καθημερινές εμφανίσεις σας.\nFOLLI FOLLIE - Γυναικείο ρολόι με δερμάτινο λουράκι FOLLI FOLLIE IVY λευκό\nΓυναικείο ρολόι FOLLI FOLLIE από την συλλογή IVY. Με λεπτό δερμάτινο λουράκι σε λευκό χρώμα. Μικρή οβάλ κάσα με λευκές κρυστάλλινες διακοσμητικές πέτρες. Λευκό ασημί καντράν με αριθμούς και κρυστάλλινες πέτρες. Ένα κομψό ρολόι που θα δώσει λάμψη σε όλες τις εμφανίσεις σας.\nFOLLI FOLLIE - Γυναικείο ρολόι με δερμάτινο λουράκι FOLLI FOLLIE DAY DREAM μπλε\nΓυναικείο ρολόι FOLLI FOLLIE από την συλλογή DAY DREAM. Με δερμάτινο λουράκι σε μπλε απόχρωση. Στρογγυλή κάσα από επιμεταλλωμένο ροζ χρυσό ατσάλι με λευκές κρυστάλλινες διακοσμητικές πέτρες. Ασημί καντράν με κρυστάλλινες πέτρες αντί για αριθμούς και με ένδειξη για την ημερομηνία. Ένα κομψό ρολόι που θα δώσει στιλ και χρώμα στις καθημερινές εμφανίσεις σας.\nTOP SECRET ΣΚΟΥΛΑΡΙΚΙΑ ΓΥΝΑΙΚΕΙΑ ΜΠΕΖ\nTOP SECRET ΣΚΟΥΛΑΡΙΚΙΑ ΓΥΝΑΙΚΕΙΑ ΠΡΑΣΙΝΑ\nTOP SECRET ΣΚΟΥΛΑΡΙΚΙΑ ΓΥΝΑΙΚΕΙΑ ΧΡΥΣΑ\nTOP SECRET ΣΚΟΥΛΑΡΙΚΙΑ ΓΥΝΑΙΚΕΙΑ ΑΣΗΜΙ\nTOP SECRET ΣΚΟΥΛΑΡΙΚΙΑ ΓΥΝΑΙΚΕΙΑ ΡΟΖ\nΤελευταία ενημέρωση: Πέμπτη, 21 Ιανουαρίου 2021, 6:22 πμ


Α1 Αργολίδας: ΕΘΝΙΚΟΣ ΤΟΛΟΥ - ΠΑΝΑΣΙΝΑΪΚΟΣ 0-1 … Χωρίς βαθμό ο Εθνικός, το γκολ στο 90’ - Argonafplia Sport\nΑρχική Α2 ΑΡΓΟΛΙΔΑΣ ΕΘΝΙΚΟΣ Τολού Α1 Αργολίδας: ΕΘΝΙΚΟΣ ΤΟΛΟΥ – ΠΑΝΑΣΙΝΑΪΚΟΣ 0-1 … Χωρίς βαθμό ο Εθνικός,...\nΑ1 Αργολίδας: ΕΘΝΙΚΟΣ ΤΟΛΟΥ – ΠΑΝΑΣΙΝΑΪΚΟΣ 0-1 … Χωρίς βαθμό ο Εθνικός, το γκολ στο 90’\nΕξαιρετικής σημασίας νίκη είναι αυτή που πέτυχε ο Πανασιναϊκός επί του Εθνικού Τολού στο γειτονικό ντέρμπι. Σε ένα παιχνίδι όπου η νικήτρια υποχρεώθηκε να αγωνιστεί με 10 παίκτες λόγω αποβολής του Μπάρδη με την λήξη του ημιχρόνου.\nΗ ουσία είναι ότι ο τυπικά γηπεδούχος είναι ουραγός στη βαθμολογία, ενώ ο Πανασιναϊκός νιώθει ήδη μια σχετική ασφάλεια.\nΌπως αναμενόταν έγινε ένα δυνατό παιχνίδι, χωρίς πολλές φάσεις και φαινόταν από την αρχή ότι όποιος έβαζε γκολ θα κέρδιζε.\nΣτο πρώτο ημίχρονο η μοναδική στιγμή που μπορεί να σημειώσει κανείς είναι ένα σουτ του Τοπάλι που έβγαλε στη γωνία ο Τσακάλης.\nΣτο δεύτερο ημίχρονο και παρά τον παίκτη παραπάνω, ο Εθνικός δεν κατάφερε να δημιουργήσει καθαρή ευκαιρία, ενώ ο Πανασιναϊκός προειδοποίησε στο 74’ όταν με προσωπική ενέργεια είχε δοκάρι με τον Καραβιά.\nΚαι φτάσαμε στο 90’ όταν ο Εθνικός είχε κερδίσει ένα στημένο, αποκρούσθηκε κι από το κέντρο ο Μαρκάκης ξεκίνησε μια κούρσα, ο Μάκκας δεν τον σταμάτησε φοβούμενος αποβολή, αυτός έφτασε τετατέτ και τελευταία στιγμή γύρισε στον Καραβιά αριστερά, κι αυτός πέτυχε το γκολ του αγώνα.\nΕΘΝΙΚΟΣ (Π.Κοντός): Τσακάλης- Γ.Ταμπάκης, Ν.Μήτσουλας, Τ.Ταμπάκης, Δριμούρας (89’ Τσαγκαρέλης)- Μπούνος, Δουγέκος, Νικολάου (57’ Μακαρατζής)- Παπαϊωάννου, Παπανδριανός (79’ Μάκκας), Λεβειδιώτης.\nΠΑΝΑΣΙΝΑΪΚΟΣ (Β.Μπάρδης): Πιτσάς, Σμυρνιωτάκης, Παπαδημητρίου, Καββεζός, Σαρακινιώτης, Μπάρδης, Τεμέλκοφ, Τοπάλι- Κολορίζας (76’ Φαναρίσιος), Καραβιάς (91’ Βλαντούσης), Μαρκάκης.\nΠροηγούμενο άρθροΑ1 Αργολίδας: ΑΤΡΟΜΗΤΟΣ ΠΑΝΑΡΙΤΙΟΥ – ΑΣΤΕΡΑΣ ΔΡΕΠΑΝΙΑΚΟΣ 1-3\nΕπόμενο άρθροΑ2 Αργολίδας: Α.Ο. ΠΡΟΣΥΜΝΗΣ – ΑΡΙΣΤΕΑΣ 1-3


Alaska, Ίρις Καραγιάν - Ομάδα Ζήτα - Art Magazine\nΤο 2003, η Ίρις Καραγιάν, ανερχόμενη τότε χορογράφος, έκανε το πρώτο της «καλλιτεχνικό» ταξίδι στο εξωτερικό με τη νεοϊδρυθείσα ομάδα της, Ζήτα. Προορισμός της ήταν το Βουκουρέστι για τη Βαλκανική Πλατφόρμα Χορού, όπου παρουσίασε το εικοσάλεπτο έργο της με τίτλο Το Δάσος, μια παράσταση που κέρδισε τις εντυπώσεις.\nΔώδεκα χρόνια μετά, η Καραγιάν είναι πλέον από τις πιο αξιόλογες εκπροσώπους της νέας γενιάς του σύγχρονου ελληνικού χορού, με τις χορογραφίες της να έχουν ταξιδέψει και διακριθεί σε πολλά σημαντικά φεστιβάλ χορού του εξωτερικού.\nΤο 2014, στο πλαίσιο του ευρωπαϊκού προγράμματος Unlimited Access (Πρόσβαση Άνευ Ορίων), στο οποίο συμμετείχε και η Στέγη Γραμμάτων & Τεχνών, η Ίρις Καραγιάν συντόνισε μαζί με τον Μενέλαο Τσαούση ένα εργαστήριο για ανθρώπους με και χωρίς προβλήματα όρασης. Το Φεβρουάριο του 2015, στο Διεθνές Φεστιβάλ Χορού Unlimited Access που οργανώθηκε στη Στέγη, η Καραγιάν χορογράφησε για τα άτομα που συμμετείχαν σε αυτό το εργαστήριο το έργο Ακούς έναν ήχο. Τρέχεις στην άκρη της σκηνής. Σταματάς. Νιώθεις ένα χέρι στον ώμο. Συνεχίζεις...\nΊρις Καραγιάν / Ομάδα Ζήτα\nΠερισσότερα σε αυτή την κατηγορία: « Η Μελαγχολία των Δράκων «Καιομένη» του Γιον Φόσσε »


Αντιμέτωπος με δια βίου φυλάκιση ο 23χρονος που σκότωσε με το G3 την αδελφή του - City Of Larnaka\nΑντιμέτωπος με δια βίου φυλάκιση ...\nΑνατροπή στην υπόθεση του 23χρονου που κρατείται για τον θάνατο της 21χρονης αδελφής του στο πατρικό τους στην Κλαυδιά, σημειώθηκε στη Γενική Εισαγγελία.\nΕνώ οι μέχρι χθες πληροφορίες έκαναν λόγο ότι ο νεαρός θα διωκόταν κατά πάσα πιθανότητα για ανθρωποκτονία από αμέλεια στη βάση του άρθρου 210 του Ποινικού Κώδικα, τα δεδομένα άλλαξαν και οι οδηγίες που δόθηκαν από τον Γενικό Εισαγγελέα αφορούν στην κατηγορία της ανθρωποκτονίας, αλλά στη βάση του άρθρου 205 που θεωρείται πιο σοβαρή εξού και προβλέπεται πιο αυστηρή ποινή.\nΣύμφωνα με το άρθρο αυτό, κάθε πρόσωπο το οποίο επιφέρει το θάνατο άλλου προσώπου με παράνομη πράξη ή παράλειψη, είναι ένοχο του κακουργήματος της ανθρωποκτονίας. Όπως αναφέρει, παράνομη παράλειψη είναι εκείνη που συνιστά υπαίτια αμέλεια παράλειψης εκτέλεσης καθήκοντος αν και δεν υφίσταται πρόθεση πρόκλησης θανάτου. Επίσης, αναφέρει ότι κάθε πρόσωπο το οποίο διαπράττει το κακούργημα της ανθρωποκτονίας υπόκειται σε ποινή φυλάκισης μέχρι διά βίου.\nΣημειώνεται ότι η ποινή που προβλέπεται για το άρθρο 210 του Ποινικού Κώδικα είναι μέχρι τέσσερα χρόνια φυλάκιση ή και πρόστιμο, ενώ για το 205 η ποινή είναι μέχρι ισόβια. Όπως πληροφορούμαστε, η Αστυνομία και κατ’ επέκταση η Νομική Υπηρεσία δεν αποδίδει στον 23χρονο πρόθεση, αλλά παράλειψη να λάβει όλα τα ενδεικνυόμενα μέτρα για να μην συμβεί το μοιραίο. Σύμφωνα με τις πληροφορίες του «Φ», η Εισαγγελία θα προχωρήσει σήμερα την καταχώρηση της υπόθεσης ενώπιον του Επαρχιακού Δικαστηρίου Λάρνακας και θα ζητηθεί η παραπομπή του σε απευθείας δίκη ενώπιον του Κακουργιοδικείου. Μάλιστα, κατά τις ίδιες πληροφορίες, η Εισαγγελία θα ζητήσει όπως το δικαστήριο διατάξει την προφυλάκιση του νεαρού μέχρι τη δίκη του.\nΤο τραγικό συμβάν έλαβε χώρα στο πατρικό των δύο αδελφών στις 5 Μαΐου, την ώρα που ο 23χρονος επιχειρούσε να καθαρίσει το στρατιωτικό του τυφέκιο. Αυτό σε κάποια στιγμή εκπυρσοκρότησε με αποτέλεσμα η σφαίρα να πλήξει στο κεφάλι από κοντινή απόσταση την αδελφή του Μαρία, με αποτέλεσμα να βρει ακαριαίο τον θάνατο. Η άτυχη κοπέλα, γιόρταζε εκείνη την ημέρα τα γενέθλια της, ήταν έγκυος και είχε προγραμματίσει να φύγει από την οικία για να ζήσει με τον αρραβωνιαστικό της που την ίδια μέρα ετοιμαζόταν να της κάνει πρόταση γάμου.


Ομιλία στον Εορτασμό του Αγ. Διονυσίου Αρεοπαγίτη\nΑμφισβητείται ο δημοκρατικός νομοθέτης. Οι επιλογές του, δεν αρνούμαι, ότι είναι και ότι πρέπει να είναι αντικείμενο κριτικής. Σ’ ένα Κράτος Δικαίου ο νόμος όμως πρέπει να εφαρμόζεται. Και να εφαρμόζεται από όλους. Και ειδικά από εκείνους που διεκδικούν τη συμμετοχή τους στην ιδεολογική και πνευματική ηγεσία της χώρας. Δεν νοείται εκείνοι, που εκπαιδεύουν και διαπαιδαγωγούν τη νεολαία μας στις αρχές του Δικαίου, να προσκαλούν σε ανταρσία ακόμη και απέναντι σε νόμους που ψήφισε μια πρωτόγνωρη σε έκταση πλειοψηφία της Εθνικής Αντιπροσωπείας.\nΑμφισβητείται η δημόσια διοίκηση. Στους βασικούς πυλώνες της. Φθάσαμε στο σημείο να καταλαμβάνονται Υπουργεία και να ακυρώνεται έτσι στην πράξη η βασική δομή και λειτουργία του σύγχρονου κράτους.\nΑυτή η εικόνα αδικεί τη χώρα. Αδικεί το λαό της. Στις δύσκολες ώρες καταφεύγω συχνά στον Ύμνο της Ελευθερίας του Εθνικού ποιητή. Ψάχνω τις αναλογίες και τις συγκρίσεις. Η επαναστατική πορεία και περιπέτεια προς την ανεξαρτησία πέρασε από διάφορες φάσεις και στάδια. Από το θριάμβο των νικών στις πτώσεις και τις ήττες. Από το μεγαλείο στις μικρότητες. Ο Εθνικός μας ποιητής είναι πάντα επίκαιρος.\nΗ Δίκη (γιατί Δικαιοσύνη χωρίς Δίκη δεν υφίσταται) είναι η πιο συναρπαστική και γοητευτική εφεύρεση του ανθρώπου. Μοιάζει με το αρχαίο δράμα. Έχει πρωταγωνιστές και δευτεραγωνιστές. Έχει χορό. Τον δήμο. Στο όνομα του εκδίδονται οι αποφάσεις. Έχει κορύφωση και κάθαρση. Και τελικά τη δίκαιη λύση.\nΗ Δικαιοσύνη, μέσα από το συλλογικό αυτό εργαλείο, συμβάλλει στην κοινωνική ειρήνη. Επιλύει ιδιωτικές διαφορές. Αντιμετωπίζει προβλήματα του πολίιτη με τη δημόσια διοίκηση. Επιβάλλει κυρώσεις με ανάλογο περιεχόμενο. Προστατεύει δραστικά τα δικαιώματα του πολίτη και του ανθρώπου. Και κυρίως διαπαιδαγωγεί.\nΗ αποστολή της Δικαιοσύνης σε περιόδους κρίσης έχει επιπρόσθετα ξεχωριστά χαρακτηριστικά.\nΗ Δικαιοσύνη υπερασπίζεται τη νομιμότητα στο ουσιαστικό της περιεχόμενο. Στηρίζει και υποστηρίζει το Νόμο. Συγκρούεται με τα φαινόμενα της ανομίας. Αυτονόητα, δεν κωφεύει τουναντίον αφουγκράζεται τα κοινωνικά κινήματα και μηνύματα. Διατηρεί έναν θεσμικό διάλογο με αυτά. Και δίνει λύσεις, πάντοτε μέσα στο γράμμα και το πνεύμα του Νόμου. Τις λύσεις που δικαιούται. Χωρίς να υποκαθιστά τις άλλες εξουσίες και λειτουργίες του πολιτεύματος.\nΗ Δικαιοσύνη υπερασπίζεται το Δημόσιο συμφέρον. Χωρίς να ξεχνάει τον πολίτη. Τον ʼνθρωπο. Δεν είναι η ανθρώπινη αξία η θεμελιώδης Συνταγματική επιλογή μας; Διάταξη που δεν αναθεωρείται! Αντίθετα εμπλουτίζεται και βαθαίνει. Το Δημόσιο συμφέρον σε περιόδους κρίσης, στα μάτια πολλών, αποκτά μια νοηματική χαλαρότητα. Καθίσταται, όχι σπάνια, δυσδιάκριτο. Προωθούνται και προτάσσονται τα επιμέρους, ή ακόμα και τα προσωπικά, συμφέροντα. Είναι γνωστό πως οι λέξεις σ’ αυτές τις περιόδους χάνουν εύκολα το νόημα και το περιεχόμενο τους. Και, συχνά, αυτός ο διαγκωνισμός μεταξύ των αλληλοσυγκρουομένων συμφερόντων γίνεται στο όνομα του Δημοσίου Συμφέροντος και Καλού. Στο όνομα του Συμφέροντος Όλων. Αυτός ο κίνδυνος λειτουργεί ύπουλα και υπονομεύει την ίδια τη διαχρονική αποστολή της Δικαιοσύνης.


Η ΠΑΝΗΓΥΡΙΣ ΤΗΣ ΑΓΙΑΣ ΕΥΦΗΜΙΑΣ ΧΑΛΚΗΔΟΝΟΣ - ΕΚΚΛΗΣΙΑ ONLINE\nΠέμπτη, 17 Σεπτεμβρίου 2020 00:33\nΑρχική » ΝΕΑ » Η ΠΑΝΗΓΥΡΙΣ ΤΗΣ ΑΓΙΑΣ ΕΥΦΗΜΙΑΣ ΧΑΛΚΗΔΟΝΟΣ\nΗ πανηγυρική Θεία Λειτουργία, μετ’ αρτοκλασίας, τελέστηκε προεξάρχοντος του Σεβασμιωτάτου Μητροπολίτου Φιλαδελφείας κ. Μελίτωνος.\nΗ Αγία Ευφημία γεννήθηκε στα μέσα του 3ου αιώνα στη Χαλκηδόνα και καταγόταν από οικογένεια θεοσεβή και ευγενική. Αποφάσισε μαζί με άλλους χριστιανούς να απόσχει από γιορτή των ειδωλολατρών και για το λόγο αυτόν συνελήφθη, φυλακίστηκε, βασανίστηκε και τελειώθηκε με μαρτυρικό θάνατο. Πάνω στον τάφο της Αγίας Ευφημίας ανεγέρθηκε αργότερα ναός, στον οποίο συνήλθε η Δ’ Οικουμενική Σύνοδος (451). Το ιερό λείψανο της Αγίας Ευφημίας βρίσκεται, ως γνωστόν, στον Πατριαρχικό ναό του Αγίου Γεωργίου Φαναρίου Κωνσταντινουπόλεως.\nΕορτολόγιο-Ποιοι γιορτάζουν σήμερα 17 Σεπτεμβρίου: Αγία ΑγαθόκλειαΕΜΥ Καιρός- Έκτακτο δελτίο : Η πρόγνωση για σήμερα Πέμπτη 17 Σεπτεμβρίου\nΣτη Θεολογική Σχολή της Χάλκης ο Οικουμενικός Πατριάρχης την Πρωτομαγιά (ΦΩΤΟ)


Big Ramy - Νέα & Φωτογραφίες 2015!! - Page 3\n04-06-15, 23:49 #61\nΤα πόδια ειναι τρομερά και ολοκληρομένο συνολο. Για μένα 3αδα αυτος ο Χιθ και ο Γουλφ..!!\n04-06-15, 23:52 #62\nΤον Kai τον καημενο τον ξεχασες!! Εκτος τριαδας λες?\n04-06-15, 23:59 #63\nΚώστα θυμάσαι τα είχαμε πει για τον Kai..!! Αν και ειναι για μενα πολυ καλος αθλητης καπου το χάνει. Τι παθαινει δεν μπορω να καταλαβω. Ισως ειναι το mentality..!!!\n05-06-15, 00:29 #64\n27-06-15, 01:31 #65\nBig Ramy 10 weeks out!\n10-weeks.jpg (28.6 KB, 143 views)\n27-06-15, 01:57 #66\nεχουν βελτιωθει λιγο οι γαμπες η μου φαινεται? πριν φενοντουσαν πιο μακροστενες τωρα καπως πιο συμπαγεις..αλλα μπορει να κανω και λαθος μιας και ειναι μικρο το χρονικο διαστημα.\n27-06-15, 13:27 #67\nΚαι όλη μέρα χωρίς φαγητό και νερό λόγω Ραμαζανιού.\n27-06-15, 15:54 #68\nΜολις δυσει ο ηλιος ομως...\n27-06-15, 17:05 #69\nΜλκ σε σχέση με το δωμάτιο είναι λες και τον έχεις βάλει σε παιδικό κουκλόσπιτο!\n27-06-15, 17:26 #70\n09-08-15, 06:48 #71\nΠροπονηση στηθους του Big Ramy που μολις ανεβηκε στο youtube!\n16-09-15, 18:51 #72\nLast edited by IronAddict; 16-09-15 at 19:01.\n10-12-15, 11:49 #73\nΕχθές, στο Iron Debate του RX Muscle, ο Aceto δήλωσε / παραδέχθηκε / τρόλαρε, ότι δουλεύει επίσημα πλέον με τον Big Ramy!!!\n10-12-15, 20:58 #74\nΕγω ειδα μια φωτογραφια που δεν ξερω κατα ποσο ειναι αληθινη, αλλα φαινοταν οτι ειχε χασει αρκετο ογκο/κιλα!\n10-12-15, 22:42 #75\nΑυτό Κώστα σχολίαζαν εχθές κι ο Aceto μιλούσε για το πόσο γρήγορα θα ξαναβάλει κιλά!!!\n11-12-15, 23:57 #76\nΤο εχω δει και εγω εδω και μερικες ημερες.\nΕιναι οντως ξεκουραση οπως λενε ή μηπως επαιξε τιποτα αλλο?\nΗ διαφορα ειναι χαοτικη!!!\n12-12-15, 00:25 #77\nΤο ειδα κι εγω εχει χασει τρομερο ογκο ειδικα και στα ποδια. Αλλα το σχολιαζαν ο aceto με τον palumbo και τους αλλους στο rxmuscle και ειπαν πως ειναι ξεκουραση και πως αυτο ειναι μια μεθοδος που ακολουθειται απο ολους τους μεγαλους αθλητες του μρ ολυμπια..ο ροννιε το ακολουθουσε..ο φηλ το ακολουθει...ξεκουραζονται και μετα ειναι φρεσκοι για μεγαλα πραγματα. Αλλωστε ο ιδιος ο ραμι που δημοσιευσε τη φωτο που το δειχνει αυτο στο ινσταγκραμ εγραφε οτι μετα απο 48 μερες διαλειματος απο την γυμναστικη ειναι φρεσκος να αρχισει ενα καλο offseason. Οποτε αυτο ειναι νομιζω. Και λεγανε επισης πως ο ραμι ανηκει σε αυτους που χανουν πολυ ευκολα μυς αν διακοψουν αλλα βαζουν και πολυ ευκολα και γρηγορα μυς(γνωστο για τον ραμι ). Και το πιο ευχαριστο που ειπε ο ιδιος ο aceto και το επιβεβαιωσε ειναι οτι πλεον ειναι αυτος ο κοουτσ του ραμι..οποτε αν ο ραμι ακολουθησει κατα γραμμα τις συμβουλες του τοτε τον βλεπω να κανει ζημιες.\n21-12-15, 13:40 #78\nΜάλλον ο Aceto είχε δίκιο...\n21-12-15, 13:46 #79\nΕιπε και ο Ηeath κατι για τα μυικα κιλα που εχασε ο Ramy " Επιτελους αρχισε να ακουει καλες συμβουλες"


Blogger στην Huffington Post: "Η Ελλάδα θα ξαναγίνει μεγάλο έθνος!" - ΤΟ ΜΑΤΙ - Άνοιξε τα μάτια σου....\nWritten By mati team on 10 Νοε 2011 | 10:31\n«Χωρίς την Ελλάδα δε θα υπήρχε Ευρώπη. Όλα μας τα συστήματα, οι δομές, η γλώσσα έχουν ελληνικό DNA. Οι Έλληνες είναι οι γίγαντες, στους ώμους των οποίων χτίσαμε την Ευρώπη» αναφέρει στην αρχή του άρθρου της η BritChick Paris. «Είναι πολύ δύσκολο για ένα Έλληνα να καταπιεί όλες αυτές τις προσβολές για τη χώρα του. Οι Έλληνες είναι τεμπέληδες, ανοργάνωτοι, είναι το «αποδιοπομπαίο έθνος» της Ευρώπης. Ο πατέρας μου θα στριφογύριζε στον τάφο του για αυτές τις προσβολές», συμπληρώνει.\nΑναρτήθηκε από mati team στις 10:31


ΡΑΓΔΑΙΕΣ ΕΞΕΛΙΞΕΙΣ στο θάνατο μυστήριο της όμορφης σεφ στη... - Star.gr\nΕΛΛΑΔΑ Δευτέρα, 24 Απριλίου 2017, 17:16\nΡΑΓΔΑΙΕΣ ΕΞΕΛΙΞΕΙΣ στο θάνατο μυστήριο της όμορφης σεφ στη Σκιάθο\nΗ οικογένεια δεν πιστεύει πως ήταν τροχαίο αλλά κάνει λόγο για φονικό\nΑναβίωσε και πάλι η υπόθεση για τον μυστηριώδη θάνατο της 39χρονης σεφ από το Δίστομο, Σόνιας Αρμακόλα. Της άτυχης μητέρας δύο ανήλικων παιδιών που έχασε τη μάχη με τη ζωή, μετά από νοσηλεία 8 ημερών, στην Μονάδα Εντατική Θεραπείας του νοσοκομείου Βόλου. Κατηγορούμενος για ανθρωποκτονία από αμέλεια, είναι ο οδηγός της μηχανής, από την οποία έπεσε η Σόνια τα ξημερώματα της 11ης Σεπτεμβρίου του 2015.\nΗ οικογένεια δεν πιστεύει πως ήταν τροχαίο αλλά κάνει λόγο για φονικό, για κάτι που προηγήθηκε της πτώσης από τη μηχανή. Μάλιστα σύμφωνα με την εκπομπή Αλήθειες με τη Ζήνα, συγγενείς της άτυχης Σόνια έχουν καταθέσει μήνυση για ανθρωποκτονία από πρόθεση κατά παντός υπευθύνου.\n«Πήγε στη Σκιάθο για να εξοικονομήσει κάποια χρήματα για τα παιδιά της. Για πρώτη φορά έφευγε από εδώ, από το Δίστομο. Τον τελευταίο καιρό ήταν σε διάσταση με το σύζυγό της. Η Σόνια γνώριζε τον ιδιοκτήτη του καταστήματος στο οποίο θα εργαζόταν καθώς επίσης και τη σύζυγό του. Είχε κάποια προβλήματα η συνεργασία τους», είπε μεταξύ άλλων η αδερφή του θύματος.\n«Ο γιατρός στο Βόλο που τη χειρούργησε μας είπε πως είχε στο κεφάλι δυο μεγάλα αιματώματα. Πιστεύουμε πως κάτι άλλο έχει συμβεί. Δεν μας έχουν πει όλη την αλήθεια. Το νησί βουίζει ότι προϋπήρξε ξυλοδαρμός», προσθέτει η ίδια.\n«Πιστεύουμε πως η Σόνια ήταν λιπόθυμη στο μηχανάκι και για το λόγο αυτό δεν υπήρχε κάποια αντίδραση στην πτώση από αυτό», σημειώνει ο γαμπρός του θύματος.\n«Νύχτα μέρα τη φωνάζω να μου πει τι έγινε. Πήρε το μυστικό μαζί της. Με έπαιρνε τηλέφωνο κάθε μέρα και τον πρώτο καιρό μου έλεγε πως είναι ευχαριστημένη. Τελευταία φορά μιλήσαμε δύο μέρες πριν πάθει το κακό. Μου είχε πει: “Μανούλα αύριο θα είμαστε μαζί. Δεν περνάω καλά μαμά. Φοβάμαι για τη ζωή μου. Άστα θα τα πούμε όταν θα έρθω”. Την παρακάλεσα να μου πει τι είχε συμβεί και το μόνο που μου ανέφερε είναι πως συνέβη ένα περιστατικό στο μαγαζί που την ανησύχησε πάρα πολύ. Δεν μου εξήγησε τίποτα παραπάνω. Πιστεύω πως έγινε φονικό και όχι ατύχημα. Λίγες ημέρες μετά την κηδεία της, ήρθε στον ύπνο μου και μου είπε: “Mανούλα μην ακούς αυτά που λένε για το μηχανάκι. Εμένα μάνα με σκότωσαν”», αναφέρει με δάκρυα στα μάτια η μητέρα της 39χρονης Σόνιας.\nΛίγα λόγια για το θάνατο μυστήριο της σεφ\nΗ Σόνια Αρμακόλα καταγόταν και διέμενε στο Δίστομο. Το καλοκαίρι του 2015 αποφάσισε να εργαστεί, για σεζόν, σε εστιατόριο της Σκιάθου, προκειμένου να μαζέψει χρήματα για τα φροντιστήρια των παιδιών της. Δύο μέρες πριν τη λήξη της καλοκαιρινής σεζόν και ενώ η Σόνια είχε βγάλει εισιτήρια για να επιστρέψει στο Δίστομο, συνέβη το μοιραίο.\nΌπως προκύπτει από τα μέχρι τώρα στοιχεία, τα ξημερώματα της 11ης Σεπτεμβρίου η Σόνια τελείωσε από τη δουλειά της και παρέα με τρία ακόμη άτομα, δύο άνδρες και μία γυναίκα αποφάσισαν να πιούν ένα ποτό σε μπαρ του νησιού. Στις 4:00 τα ξημερώματα, η παρέα αποφάσισε να συνεχίσει τη βραδιά της, πηγαίνοντας με τα μηχανάκια, σε μια παραλία, λίγο έξω από τη Χώρα της Σκιάθου. Στο ένα μηχανάκι επέβαινε η Σόνια ως συνεπιβάτιδα και οδηγός ήταν ο ένας άνδρας της παρέας και στο άλλο επέβαιναν τα άλλα δύο άτομα.\nΚατά τη διαδρομή τους προς τη παραλία, σύμφωνα με τον οδηγό της μηχανής, η Σόνια σηκώθηκε από τη σέλα, χωρίς να υπάρχει ιδιαίτερος λόγος, ο οδηγός έχασε την ισορροπία, χτύπησε σε μια λακούβα και έπεσαν κάτω. Τότε, όπως κατέθεσαν οι αυτόπτες μάρτυρες η Σόνια σηκώθηκε από το έδαφος, μόνο με κάποιες εκδορές στο σώμα, χωρίς να διαμαρτύρεται για χτύπημα ή πόνο στο κεφάλι. Οι δυο τους επιβιβάστηκαν και πάλι στο μηχανάκι και συνέχισαν μαζί με τα άλλα δύο άτομα την πορεία τους, προς την παραλία. Λίγη ώρα μετά και ενώ βρισκόντουσαν στην παραλία, η Σόνια έχασε τις αισθήσεις της και μεταφέρθηκε στο Κέντρο Υγείας του νησιού από τη γυναίκα της παρέας.\nΣτο Κέντρο Υγείας της Σκιάθου η Σόνια παρέμεινε για 4 με 5 ώρες μέχρι που αποφασίστηκε η διακομιδή της στο νοσοκομείο Βόλου καθώς η κατάσταση της υγείας της είχε επιδεινωθεί. Εκεί, οι γιατροί διαπίστωσαν πως η Σόνια είχε ένα μεγάλο αιμάτωμα στο κεφάλι και υπεβλήθη σε λεπτή χειρουργική επέμβαση. Η άτυχη μητέρα, ωστόσο, δεν τα κατάφερε και υπέκυψε στα τραύματά της, επτά ημέρες μετά την επέμβαση.\nΜετά από έρευνα που διενεργήθηκε, ο εισαγγελέας άσκησε ποινική δίωξη για ανθρωποκτονία από αμέλεια, στον οδηγό της μηχανής, δεχόμενος ότι ο θάνατος της Σόνιας ήταν αποτέλεσμα τροχαίου. Οι συγγενείς της, ωστόσο, πιστεύουν πως το αιμάτωμα στο κεφάλι, επήλθε από άλλη, προγενέστερη του τροχαίου, πράξη και καταθέτουν μήνυση για ανθρωποκτονία, από πρόθεση, κατ΄ αγνώστων.


Ημερίδα «Από την Αποανάπτυξη στην Ανάπτυξη» - EnergyIn\nΗμερίδα «Από την Αποανάπτυξη στην Ανάπτυξη»\nΤο Ευρωπαϊκό Πράσινο Ίδρυμα και το Πράσινο Ινστιτούτο διοργανώνουν την ημερίδα “Από την Ανάπτυξη στην Αποανάπτυξη: προοπτικές για την αλλαγή του οικονομικού, κοινωνικού και περιβαλλοντικού μοντέλου στην Ελλάδα”.\nΗ ημερίδα θα πραγματοποιηθεί την Παρασκευή 5 Απριλίου 2013, στις 18.00 – 21.00 μμ, στο Πνευματικό Κέντρο «Μελίνα Μερκούρη», Ηρακλειδών 66. Η «Πράσινη Ανάπτυξη» αποτελεί λύση; Μήπως οι συνθήκες επιβάλλουν την ανάγκη δημιουργίας μιας άλλης οικονομίας που να διασφαλίζει βιωσιμότητα, ισότητα και σταθερότητα; Το 3ο τεύχος της περιοδικής έκδοσης του Ευρωπαϊκού Πράσινου Ιδρύματος εστιάζει στην ανίχνευση του τύπου οικονομίας που απαιτεί η μετα-αναπτυξιακή εποχή.\nΗ εκδήλωση θα πραγματοποιηθεί Παρασκευή 5 Απριλίου 2013, στις 18.00 – 21.00 μ.μ, στο Πνευματικό Κέντρο «Μελίνα Μερκούρη», Ηρακλειδών 66 και Θεσσαλονίκης – Γέφυρα Πουλόπουλου – Αθήνα (Σταθμός ΗΣΑΠ Θησείο). Η συμμετοχή είναι ελεύθερη. Επιθυμητή η προ – κράτηση στις ηλεκτρονικές διευθύνσεις: info@greeninstitute.gr, info@gef.eu.\ntags: Ευρωπαϊκό Πράσινο Ίδρυμα Ημερίδα «Από την Αποανάπτυξη στην Ανάπτυξη» Πράσινο Ινστιτούτο\nπροηγούμενο Ενεργειακή συνεργασία Κύπρου-Ισραήλ\nεπόμενο Πράσινο μέλλον από την Emirates


Rosa Hotel & Spa, Πόλη του Χο Τσι Μινχ | Hotels.com\nRosa Hotel & Spa, Πόλη του Χο Τσι Μινχ, ΒιετνάμΠροορισμός\nΞενοδοχείο 3 αστέρων με σπα, κοντά σε Αγορά Ben Thanh\n35 €Η διαγραμμένη τιμή βασίζεται στη στάνταρ τιμή του καταλύματος στη σελίδα μας, όπως αυτή καθορίζεται και παρέχεται από το κατάλυμα. 11 €\nPremium Δίκλινο Δωμάτιο (Double) (Deluxe)\n55 Thu Khoa Huan Street, Πόλη του Χο Τσι Μινχ, 700000, Βιετνάμ\nΤο foot & body Massage διαθέτει αίθουσες μασάζ και περιποίησης. Οι υπηρεσίες του σπα περιλαμβάνουν μασάζ με ζεστές πέτρες, αθλητικό μασάζ, ταϊλανδέζικο μασάζ και θεραπείες περιποίησης προσώπου.\nΗ υπηρεσία μεταφοράς με το λεωφορειάκι αεροδρομίου παρέχεται με επιπλέον χρέωση 600000 VND ανά όχημα (αλέ-ρετούρ)\nΠροσφέρει το Rosa Hotel & Spa δωρεάν ακύρωση και πλήρη επιστροφή χρημάτων;\nΝαι, το Rosa Hotel & Spa έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας, τα οποία μπορούν να ακυρωθούν έως και λίγες ημέρες πριν το check-in. Απλώς βεβαιωθείτε ότι ελέγχετε την πολιτική ακύρωσης αυτού του καταλύματος, για να δείτε τους ακριβείς όρους και προϋποθέσεις.\nΠροσφέρεται στάθμευση στον χώρο του καταλύματος (Rosa Hotel & Spa);\nΕπιτρέπονται κατοικίδια σε αυτό το κατάλυμα (Rosa Hotel & Spa);\nΠοιες ώρες πραγματοποιείται το check-in και το check-out σε αυτό το κατάλυμα (Rosa Hotel & Spa);\nΥπάρχουν εστιατόρια σε αυτό το κατάλυμα (Rosa Hotel & Spa) ή στη γύρω περιοχή;\nΝαι, υπάρχει ένα εστιατόριο στο κατάλυμα όπου μπορείτε να απολαύσετε διεθνή κουζίνα. Μερικά κοντινά εστιατόρια είναι τα εξής: Bếp mẹ ỉn (3 λεπτά με τα πόδια), Cafe Anh (3 λεπτά με τα πόδια) και Grillbar (3 λεπτά με τα πόδια).\nΠροσφέρει υπηρεσία μεταφοράς με λεωφορειάκι από και προς το αεροδρόμιο αυτό το κατάλυμα (Rosa Hotel & Spa);\nΝαι, προσφέρεται λεωφορειάκι για μεταφορά από και προς το αεροδρόμιο. Η χρέωση είναι 600000 VND ανά όχημα (αλέ-ρετούρ).\nΠοιες δραστηριότητες είναι διαθέσιμες στο Rosa Hotel & Spa και στη γύρω περιοχή;\nΤο Rosa Hotel & Spa διαθέτει πλήρως εξοπλισμένο σπα και κήπο.\nTin, Οικογενειακό ταξίδι 2 διανυκτερεύσεων, Οκτ 29, 2019\nTin, Οικογενειακό ταξίδι 2 διανυκτερεύσεων, Οκτ 27, 2019\nKai, Ταξίδι με φίλους 3 διανυκτερεύσεων, Αυγ 25, 2019\nNgoc, Ταξίδι με φίλους 2 διανυκτερεύσεων, Φεβ 11, 2019\nRee, Ταξίδι με φίλους 3 διανυκτερεύσεων, Νοε 25, 2018\nTam, Ταξίδι με φίλους 2 διανυκτερεύσεων, Νοε 21, 2018\nJason, Ταξίδι 2 διανυκτερεύσεων, Νοε 14, 2018\nΤαξίδι 2 διανυκτερεύσεων, Οκτ 19, 2018\nLANP, Ταξίδι 1 διανυκτέρευσης, Οκτ 11, 2018


Ιδιωτική Οδός: ΔΕΝ ΘΑ ΗΘΕΛΑ ΝΑ ΗΜΟΥΝ ΣΤΗ ΘΕΣΗ ΤΗΣ ΓΕΩΡΓΙΑΣ ΑΠΟΣΤΟΛΟΥ\nΝα με προτρέπει «ρώτησε τον Γέροντά σου» και να δημοσιοποιεί την απάντησή μου (στις 22.15΄): «Ὁ παπάς μας δέν μιλάει γι’ αὐτά τά θέματα… Οὔτε τολμῶ νά ρωτήσω…».\nΟ θεολογικός Άτλας του Ορθοδοξισμού φαίνεται να αγνοεί τη διάκριση που εκτός από αρετή, είναι και γνώρισμα στοιχειώδους κοινωνικής ευπρέπειας, και εκθέτει στο πάντα πρόθυμο να ελεεινολογεί και απρόθυμο να συμπαρασταθεί χριστιανικό κοινό τις εκμυστηρεύσεις μιας πονεμένης ψυχής. Είναι της μόδας αυτή η ποιμαντική που περιπτωσιολογεί ακόμη και με εμπειρίες από την εξομόλογηση. Οι πνευματικά φτασμένοι ποιμένες αρέσκονται να εκθέτουν σε ομόφρονά τους ακροατήρια τους ευάλωτους πιστούς διακωμωδώντας την άγνοιά τους, τις παρανοήσεις τους, τα πάθη τους, λες και δεν έχουν κάποια ευθύνη και οι πρώτοι για όλα αυτά. Μόνο που ο Ναυπάκτου το κάνει επώνυμα και αυτό καταντά σχεδόν χυδαίο, ενώ θα μπορούσε να έχει και ποινικές διαστάσεις. Τέλος πάντων, μπορεί να έχασε το μέτρο στην προσπάθεια ανάδειξης ενός σύγχρονου παραδείγματος θεουμένου προσώπου με σαλότητα που η θεολογική του οξύνοια διείδε στη μακαρίτισσα.\n19 Σεπτεμβρίου 2017 - 2:46 μ.μ.\nΕυτυχώς δεν ζεί π.Καρδαμάκης...\n19 Σεπτεμβρίου 2017 - 3:15 μ.μ.\nΔΕΝ ΈΧΕΙς ΆΔΙΚΟ ΡΕ πΑΝΑΓΙΏΤΗ!!!!!!!!!!!!!!\nΤΙΠΟΤΑ ΚΡΥΦΟ ΠΙΑ;;;;;;;;;;;;;;;;;;;;\n19 Σεπτεμβρίου 2017 - 4:32 μ.μ.\nΑκόμη μια περίπτωση ιεράρχη, ο οποίος κάπου έχει χάσει το μέτρο και τη διάκριση, όπως σωστά επισημάνει ο πρώτος σχολιαστής. Αρκετοί, πάντως, είναι εκείνοι που ενώ κάποτε είχαν θετική εικόνα για τον Σεβ. Ναυπάκτου, σήμερα διαψεύδονται με τα κατά καιρούς γραφόμενά του, όπως λόγου χάριν τα κείμενά του για το μάθημα των Θρησκευτικών (μτΘ)\nΩστόσο, επιτρέψτε μου την παρακάτω επισήμανση: μακάρι να ζούσε ο παπα-Μιχάλης Καρδαμάκης. Θα μας υπενθύμιζε αυτό που γράφει σ’ ένα βιβλίο του, την Ορθόδοξη Πνευματικότητα, αν δε με απατά η μνήμη μου, ό,τι δηλαδή, το πρώτο και τελευταίο λόγο στην Εξομολόγηση δεν το έχει ο πνευματικός αλλά η χάρη και η φιλανθρωπία του Θεού.\n19 Σεπτεμβρίου 2017 - 7:44 μ.μ.\nΕυτυχώς αυτός ο ιστότοπος αποτελεί φωτεινή εξαίρεση στη γενικότερη παράκρουση που ζούμε.\nΟι εισηγήσεις του Ναυπάκτου τουλάχιστον για τα θρησκευτικά και την Αγία και Μεγάλη Σύνοδο ήταν έτσι έτσι και αλλιώς λαϊκίστικων προδιαγραφών και θλιβερού περιεχομένου. Δεν πίστευα όμως στα μάτια μου διαβάζοντας τα όσα έγραψε και δημοσίευσε για την κ. Γεωργία Αποστόλου. Πως περιμένει να το χαρακτηρίσει κάποιος αυτό το κείμενο άραγε; Τι να πούμε τώρα; Πως θα ασχοληθεί έστω τύποις η Σύνοδος; Εδώ δεν κουνήθηκε σε τόσα και τόσα μ' αυτό θα ασχοληθεί! Αυτή είναι η στάθμη της Ιεραρχίας μας.\nΜεγάλο λάθος τελικά της κοπέλας να απευθυνθεί σ' αυτόν αλλά που να ξέρει.\nΑλίμονό μας. Ας αναπαύσει ο Θεός την κοπέλα.\n20 Σεπτεμβρίου 2017 - 12:01 π.μ.\n"Μεγάλο λάθος τελικά της κοπέλας να απευθυνθεί σ' αυτόν αλλά που να ξέρει.\nΑλίμονό μας. Ας αναπαύσει ο Θεός την κοπέλα."\nκοιταξτε το εχουμε πει επανειλημμένως οι αγνες ψυχες ερχονται σε επαφη με τους εισηγητας της θεωσης ο Ναύπακτου είναι απ τους κατ εξοχην εκφραστες της ησυχαστικης θεολογιας μην ξεχνατε και το γνωστο βιβλιο του περι ορθόδοξης ψυχοθεραπείας (ουσιαστικα δοξολογηση του ασκητισμου-εγω κοντεψα να παθω καταθλιψη όταν το διαβασα)\nΔεν ζητούμε μονον ανάπαυσιν όπως οι ησυχαζοντες δια πλυσεως εγκεφαλου επεβαλλαν να ζητούμε -που κατεστρεψαν την εκκλησια-ζητουμε ανασταση και προπτωτικη αποκατασταση γι αυτην και προπτωτικη αποκατασταση για εμας που ειμαστε ακομα ζωντανοι (αθανασια) ώστε να συναντηθούμε ολοι και να συνεχισει ο η δημιουργικοτητα ο πολιτισμος ο γαμος εν ΘΕΩ (πανενθειστικα- ο θεος εντος των παντων μακρια από τον φρικωδη και βλασφημο δυι-δικο υπερβατισμο μακρια δηλ. από την καλογερικης προελευσης φρικωδη ΠΑΝΑΙΡΕΣΗ της ανατολικης εκκλησιας των υπερμορφωμενων κεκαλυμμενων "ναυαγιων" ) . Τους υπολοιπους τους αφήνουμε στον εκθρησκευμενο αρρωστο (ψευδο)χριστιανισμο των "ιερων" κειμενων ("ουτοι εισι οι μετα των γυναικων ουκ εμολυνθησαν", "εισιν ως οι αγγελοι" "ει μετα της γυναικος η αιτια" κλπ) .Τωρα δια την συνοδον των παρθενογεροντων τι να σας πουμε : εχει έναν τροπον να τα "λυνει" δια της μη ενασχολήσεως. Μου ερχεται στο νου μια συνεντευξη ενός ιερεως οπου ερωτειτο σε σχεση με καποιο "σκανδαλο"απο τα γνωστα του εκκλησιαστικου χωρου και ειχε πει το αμιμητο: ελυθη (το πρόβλημα).."πως ?"(ρωτα ο δημοσιογράφος) και η απαντηση "μπηκε στο αρχειο". Εδώ δεν τολμουν η δεν θελουν (το εγραψα αλλου) να απαντησουν για την θεσιν της "φυσικης" εννοιας της ανισότητας -θεσιν εκφραζουσα την γνωστην ελιτοκρατιαν εις το ελλαδισταν(σε μελη της οποιας κατά καιρους μεταφερουν "κατ οικον" ιερα κειμήλια προς "προσκυνησιν")\n20 Σεπτεμβρίου 2017 - 10:03 π.μ.\nΠού το παράξενο; Ο άγιος Ναυπάκτου έχοντας χάσει προ πολλού την ιδιότητα να εκπέμπει φως, προσπαθεί πλέον να εττεροφωτισθεί δημοσιοποιώντας την εξομολόγηση ενός προσώπου με δημόσια αναγνώριση.\nΣημεία των καιρών; Ίσως.\nΜπορεί όμως να είναι και αποτέλεσμα του γεγονότος ότι έχει απωλέσει την καθολική αναγνώριση ως θεολογικής αυθαιντίας!


Cocteau Twins: Τα δέκα αγαπημένα | Νόστιμον ήμαρ\nΑπό Κωνσταντίνος Βιτσαράς στις\t 19/03/2018 2 Σχόλια\nΤο Top-10 των Cocteau Twins, από τον Κωνσταντίνο Βιτσαρά\nΠαίρνοντας το όνομα τους από το τραγούδι των Simple Minds, οι σκωτσέζοι Cocteau Twins ξεκίνησαν το 1979 ως μια post-punk και gothic rock μπάντα.\nΚυκλοφορώντας από τη θρυλική 4AD το ντεμπούτο τους album Garlands το 1982, έδωσαν τα πρώτα σημάδια ενός ιδιόρρυθμου ήχου, αυτού που τελειοποιήθηκε στην επόμενη κυκλοφορία τους Head Over Heels.\nΟ κιθαρίστας Robin Guthrie – θέλοντας κυρίως να κρύψει τις ατέλειες στο παίξιμο του, χρησιμοποιεί θόρυβο και εφέ, αιθέρια στρώματα που θάβουν τις βαριές νότες του δημιουργώντας ένα ολόδικό τους μουσικό σύμπαν. Έναν ήχο που για πολλούς αποτελεί τη γέννηση του shoegaze.\nΟ δίσκος Treasure που ακολούθησε, με την πιο ανάλαφρη κατευθυνσή του έγινε η πρώτη dream pop κυκλοφορία στην ιστορία της μουσικής αναδυκνείοντας ακόμα περισσότερο την παράξενη ομορφιά και τεράστια εμβέλεια της φωνής της Liz Fraser.\nΤαυτόχρονα έμειναν γνωστοί για τους αινιγματικούς έως ακατάληπτους στίχους, λέξεις που η Frazer μοιαζει να χρησιμοποιεί εσκεμμένα για να μας μαγέψει.\nΗ μεγαλύτερη εμπορική επιτυχία τους ήρθε το 1990 με το „Heaven or Las Vegas“ και μαζί με αυτήν προσωπικά προβλήματα των τριών μελών του γκρουπ.\nΔιαλύθηκαν το 1997, καθώς όπως αποκάλυψε αργότερα η Frazer, δεν άντεχε να μοιράζετε τη σκηνή με τον Guthrie όταν διαλύθηκε η σχέση τους.\nΜε αφορμή την πρόσφατη επανέκδοση σε βινύλιο των „Head Over Heels“ (1983) και „Treasure“ (1984), θυμόμαστε μερικά από τα καλύτερα τραγούδια τους:\nCherry-coloured Funk (1990)\nHow to Bring a Blush to the Snow (1986)\nI Wear Your Ring (1990)\nThe Tinderbox (Of a Heart) (1983)\n1.Musette and Drums (1983)\nCOCTEAU TWINS DREAM POP SHOEGAZE ΑΦΙΕΡΩΜΑ ΜΟΥΣΙΚΗ ΤΟΠ-10\nΑ@Η20 aka Herden Lollia στις 20/03/2018 16:35\nO όρος “Dream Pop” γεννήθηκε πολύ αργότερα όταν το συγκρότημα είχε διαλυθει και αρχίσαν να εμφανίζονται αρκετά συγκρότηματα που είχαν τον ήχο των “Cocteau Twins” πχ “The Sundays” κλπ.\nΣε μια παλιότερη συνεντευξη των “Cocteau Twins” η Elizabeth Frazer είχε πει ότι τα τραγουδιά της είναι απο τυχαίες λέξεις που βρίσκει σε διάφορα βιβλία & τις συνδυαζει ανάλογα.\nΤο κομμάτι bonus δεν είναι των Cocteau Twins, αλλά ανήκει στον Tim Buckley και βρίσκεται στον δίσκο “Starsailor”, όπου και το τραγουδάει, έγινε ευρέως γνωστό απο την μουσική κολλεκτίβα “This Mortal Coil ” απο τον 1ο δίσκο τους “It’ll End In Tears” που δημιουργήσε ο ιδρυτής της 4AD Ivo Watts-Russell μαζι με διάφορους καλλιτέχνες της εταιρείας αλλά και εκτός 4AD, οπως οι Dead Can Dance, Cocteau Twins, Dif Juz, Colourbox, The Wolfgang Press, Cindytalk, Breathless.\nΚωνσταντίνος Βιτσαράς στις 27/03/2018 15:17\nΘα το πάω ανάποδα:\n/Το κομμάτι είναι φυσικά η διασκευή των This Mortal Coil στο τραγούδι του Tim Buckley. Στο συγκεκριμένο βίντεο έχουμε μια ζωντανή εκτέλεση από τους Guthrie και Frazer – τους Cocteau Twins δλδ, γι’αυτό και επέλαξα να μπει ως bonus. H επιλογή δεν έχει δηλαδή να κάνει με την αυθεντική σύνθεση αλλά αποκλειστικά με το συγκεκριμένο βίντεο. Παράλειψη μου να αναφέρω τους συντελεστές.\n/Το ανέφερα πιο αφηρημένα για να μην απομυθοποιηθεί ;)\n/Συμφωνώ. Στον τύπο δεν είχε ακόμη εφευρεθεί ο όρος, στην πραγματική μουσική όμως, ενδεχωμένως να μην υπήρχε ως είδος χωρίς τη συμβολή των Cocteau Twins. Με αυτήν την υπερβολή ήθελα να τονίσω τη στροφή στον ήχο τους και την τεράστια επιρροή του δίσκου.


Διαμαρτυρία για την μεταφορά βαρέων οχημάτων φορτίων από το λιμάνι του Νυδριού στο Σκορπιό Λευκαδίτικα Νέα - Lefkada News\n«Είναι ΝΤΡΟΠΗ να υποβαθμίζετε με τέτοιο τρόπο τον τόπο μας…»\nΤο λιμάνι του Νυδριού\nΑναλυτικά η ανακοίνωση του Εμπορικού & Επαγγελματικού Συλλόγου Ελλομένου:\n«Κατά τις πρωινές ώρες βαρέα οχήματα έφτασαν στο λιμάνι Νυδριού και συγκεκριμένα στην μικρή πλατεία μπροστά από τα ferry boats για την μεταφορά τους στον Σκορπιό.\nΩς Εμπορικός κι Επαγγελματικός Σύλλογος δεν αντιλαμβανόμαστε την απαξίωση αυτή από τους υπεύθυνους της νήσου Σκορπιός (με αυτό τον τρόπο θα αναβαθμίσουν την περιοχή;) και δεν δεχόμαστε να μας αντιμετωπίζουν ως πολίτες Β΄ κατηγορίας.\nΤο θέμα χρήζει άμεσης επέμβασης των τοπικών αρχών για την επίλυση αυτού!!!»\n23 Ιουλίου 2019 στο 17:19\nΉρεμα παιδιά ….μην προγκάτε και φύγει , και μετά ?\nΟ/Η Θαλάσσια σύνορα λέει:\n23 Ιουλίου 2019 στο 18:05\nΕδώ έχει χωρικά ύδατα, μέσα στα χωρικά ύδατα της χώρας μας, και απαγορεύεται η διέλευση μεταξυ Σκορπιού και Σκορπιδίου!!!\nΟ/Η Ο φιλάνθρωπος φιλέσπλαχνος μουσαφίρης λέει:\n23 Ιουλίου 2019 στο 18:49\nΟι τύποι αυτοί που διαμαρτύρονται θέλουν την ιστορική των μέθοδο να μην την εφαρμόσουν στον εαυτό τους.\nΈλα που δεν γινεται και είναι απ τα απόλυτα των απολύτων.\nΚαι ευτυχώς που υπάρχει πλέον και κάποια απολυτότητα.\nΤο παραπάνω απόλυτο μην βαυκαλιστεί η εξέλιξη ότι θα το κάνει σχετικό. Τσάμπα θα κοπιάζει.\nΜπορείντα βαριά φορτηγά να αλοσταθεροποιήσουν την προβλήτα. Λεφτά βγάζουν με βάση την φήμη του Σκορπιού και του φιλάνθρωπου κυριολεκτικά κου Ριμπολόβλεφ , ας πληρώσουν να φκιαχτεί η προβλήτα.\nΜαζί ας ξοδευτούνε να κάνουν και ένα μαρμάρινο άγαλμα του φιλάνθρωπου και φιλέσπλαχνου Κου Ριμπολόβλεφ από τώρα.\nΚαι να μην τσιγκουνευτούν σαν το μικρότερο κόστος που στοιχίζει εν σχέσει με το μαρμάρινο ,το κάθε μπρούτζινο άγαλμα ( ας είναι από τεχνική κεριού δηλαδή κούφιο και όχι πατητό).Πάντα το κούφιο μπρούτζινο γλυπτό κοστίζει πολύ ακριβτερα απ το πατητό δηλαδή μασίφ μπρούτζο).\nΠέραν του ότι το μασίφ είναι πολύ βαρύ και δισκίνητο.\nΤο άγαλμα του Ωνάση που φκιάξανε ιναι ώς μπρούτζος φθηνότερο αρκετά απ ότι αν γινόνταν μάρμάρινο.Που αυτό έπρεπε να γίνει για τον Αριστοτέλη Ωνάση.\nΑλλά οι τύποι αυτοί τσιγκουνέβονται να ξοδευτούν, ενώ δεν τσιγκουνεύονται να κερδίσουν.\nΑυτή την φιλοξενία σκέπτονται για τον φιλάνθρωπο μουσαφίρη τους τον φιλέσπλαχνο Κο Ριμπολόφλεφ. Κύριος με Κ κεφαλαίο.


Οι (διαχρονικά) εξευτελιστικοί μισθοί των Εκπαιδευτικών και η απαξίωση της Δημόσιας Εκπαίδευσης | Alfavita\nΕκπαίδευση 30.11.2020 - 13:09\nΑυτά έγραφε το 1920, πριν από ακριβώς εκατό χρόνια ο λόγιος δημοσιογράφος Νίκος Καπετανίδης  στην εφημερίδα του «Εποχή» στην Τραπεζούντα. Ο Καπετανίδης έχει χαρακτηριστεί ως ο Δημήτρης Γληνός του Πόντου. Υπήρξε σοσιαλιστής δηλαδή προοδευτικός κοινωνικά , παρακολουθούσε στενά την Οκτωβριανή επανάσταση, την εξέγερση του Γερμανικού λαού το 1919 και θαύμαζε τον φιλοπρόοδο ανθρωπιστή πρόεδρο των ΗΠΑ Γούντροου Γουίλσον . Πίστευε στην ανάγκη μόρφωσης των νέων Ελλήνων και ήταν φανατικός υπέρμαχος της Δημοτικής και της εκπαιδευτικής μεταρρύθμισής του Βενιζέλου, το οποίο εισήγαγαν οι φωτισμένοι παιδαγωγοί Γληνός, Τριανταφυλλίδης και Δελμούζος. Πίστευε ότι η δημοτική γλώσσα θα φέρει πιο κοντά στον απλό Έλληνα την γνώση δίνοντάς του την ευκαιρία να μορφωθεί , το οποίο με την σειρά του θα οδηγούσε στην κοινωνική και πνευματική απελευθέρωση και αποσκλάβωση.\nΣύμφωνα με τα στοιχεία του ΟΟΣΑ σχετικά με τους μισθούς των εκπαιδευτικών των κρατών μελών του , ο καθηγητής στην Ελλάδα με προϋπηρεσία 15 ετών λαμβάνει ετήσιο μικτό μισθό 26,198 δολάρια (23,700 ευρώ).\nΠολιτικός Μηχανικός MSc- Συγγραφέας\nΟι απειλές της υπουργού Παιδείας προς τους εκπαιδευτικούς αγνοούν το Σύνταγμα και κάθε ενδεχόμενη κύρωση θα προσβληθεί ομαδικά στα δικαστήρια


Ιππόδρομος: Ιδιωτικοποίηση με... καπάρο από Intralot\nΜόνη της μένει η Intralot στο διαγωνισμό για το ιπποδρομιακό στοίχημα, καθώς οι Γάλλοι φαίνεται πως αποχωρούν από τη διαδικασία. Ωστόσο, υπάρχει μεγαλύτερο βάθος στην υπόθεση δεδομένου ότι η ελληνική εταιρία είναι ήδη μεγαλοπιστωτής του ΟΔΙΕ.\nΔημοσιεύθηκε: 14 Μαΐου 2014 - 07:50\nΤην ώρα που η Intralot θα είναι, πιθανότατα, ο μοναδικός υποψήφιος στον διαγωνισμό του Ταμείου Ιδιωτικοποιήσεων (ΤΑΙΠΕΔ) για το ιπποδρομιακό στοίχημα, η εταιρεία διεκδικεί περί τα 25.000.000 ευρώ από τον ΟΔΙΕ, ενώ έχει δεσμεύσει το ακίνητο όπου διεξάγονται οι ιπποδρομίες στο Μαρκόπουλο.\nΈτσι το ΤΑΙΠΕΔ βρίσκεται προ διπλής εμπλοκής, αφού από τη μία πλευρά θα βρεθεί να εισπράττει για το δικαίωμα διεξαγωγής του ιπποδρομιακού στοιχήματος χρήματα που θα έχει δώσει λίγο νωρίτερα το δημόσιο στην Intralot έναντι οφειλών του ΟΔΙΕ.\nΕπιπλέον, για να προχωρήσει ο διαγωνισμός πρέπει να ξεκαθαρίσει η υπόθεση με το ακίνητο του ιπποδρόμου που διεκδικεί η Intralot έναντι των ίδιων οφειλών. Η γαλλική PMU η οποία είχε, επίσης, εκδηλώσει ενδιαφέρον για το ιπποδρομιακό στοίχημα, ενημέρωσε το ΤΑΙΠΕΔ πως δεν προτίθεται να υποβάλει δεσμευτική προσφορά αν δεν αλλάξει το ύψος του μηνιαίου μισθώματος (500.000 ευρώ) που πρέπει να πληρώνει για τη χρήση του Ιπποδρόμου στο Μαρκόπουλο. Το θέμα είναι σε ποιον θα ανήκει ο ιππόδρομος...\nΠώς δημιουργήθηκαν, όμως, οι οφειλές του χρεοκοπημένου ΟΔΙΕ προς την Intralot; Ο μόνιμος τεχνολογικός προμηθευτής του ΟΔΙΕ, ο οποίος επί έξι χρόνια παρείχε υπηρεσίες χωρίς σύμβαση, υπέγραψε τον Μάρτιο του 2012 συμφωνία (2+1 ετών) άνευ διαγωνισμού.\nΤο ενδιαφέρον είναι πως η Intralot διεκδικεί περί τα 8.000.000 ευρώ μόνο σύμφωνα με τη σύμβαση του 2012. Δηλαδή η διοίκηση του ΟΔΙΕ δεν πλήρωσε σχεδόν τίποτα από τα συμφωνηθέντα, με αποτέλεσμα σήμερα να μπλοκάρει ο διαγωνισμός για το ιπποδρομιακό στοίχημα λόγω των αγωγών.\nΗ εταιρεία περιμένει και άλλα 9.000.000 ευρώ από τον ΟΔΙΕ για οφειλές προ της σύμβασης του 2012 (όταν παρείχε υπηρεσίες άνευ συμβάσεως...). Μάλιστα κέρδισε τη συγκεκριμένη υπόθεση στη διαιτησία στην οποία προσέφυγε. Αλλά 2.800.000 ευρώ διεκδικεί μέσω άλλης προσφυγής για τη συντήρηση του εξοπλισμού.\nΌσο για τις διοικήσεις του ΟΔΙΕ, εδώ και σχεδόν οκτώ χρόνια δεν κατάφεραν να προχωρήσουν σε διαγωνισμό για το τεχνολογικό σύστημα και τα τερματικά στα πρακτορεία ώστε να διαθέτει ο οργανισμός έγκυρο προμηθευτή. Η σημερινή διοίκηση δεν εξηγεί στον ετήσιο απολογισμό του 2012 (δεν έχει δημοσιευθεί ο απολογισμός του 2013) πώς προέκυψαν οι απαιτήσεις της Intralot.\nΟύτε και η διοίκηση της Intralot είναι αναλυτική στον ετήσιο απολογισμό για το 2013, σύμφωνα με τον οποίο οι δικαστικές εκκρεμότητες με τον ΟΔΙΕ είναι πολλές. Πρώτον, «στις 30.7.2012, η Intralot άσκησε αγωγή ενώπιον του Πολυμελούς Πρωτοδικείου Αθηνών κατά της εταιρείας με την επωνυμία Οργανισμός Διεξαγωγής Ιπποδρομιών Ελλάδος Α.Ε. (ΟΔΙΕ) ζητώντας την καταβολή ποσού 2.781.381,15 ευρώ για παρασχεθείσες και μη πληρωθείσες υπηρεσίες συντήρησης εξοπλισμού» (δικάσιμος ορίστηκε η 3η.12.2014).\nΕπιπλέον, «η Intralot προσέφυγε στις 13.8.2012 στη διαιτησία κατά της ίδιας ως άνω εταιρείας ΟΔΙΕ Α.Ε., ζητώντας την καταβολή ποσού 9.551.527,34 ευρώ για παρασχεθείσες και μη πληρωθείσες υπηρεσίες λειτουργίας μηχανογραφικού συστήματος. Η διαιτητική επίλυση της διαφοράς ολοκληρώθηκε την 1η.3.2013 και εκδόθηκε η υπ' αριθμ. 27/2013 διαιτητική απόφαση που δικαιώνει την Intralot και υποχρεώνει την ΟΔΙΕ Α.Ε. να καταβάλει στην Intralot το σύνολο του αιτηθέντος ποσού (9.551.527,34 ευρώ)».\nΠαράλληλα, στις Μαρτίου 2014, «η Intralot άσκησε αγωγή ενώπιον του Πολυμελούς Πρωτοδικείου Αθηνών κατά της ΟΔΙΕ Α.Ε. ζητώντας την καταβολή ποσού 8.043.568,69 ευρώ που της οφείλεται εκ της από 6/3/2012 'Σύμβασης Συντήρησης και Λειτουργίας του Μηχανογραφικού Συστήματος Συγκεντρωτή Αμοιβαίου Ιπποδρομιακού Συστήματος του ΟΔΙΕ'». Δικάσιμος ορίστηκε η 17η.2.2016».\nΣύμφωνα με τον ετήσιο απολογισμό της Intralot, η εταιρεία «προς εξασφάλιση των απαιτήσεών της» έχει ήδη εγγράψει «στα βιβλία Υποθηκών του Υποθηκοφυλακείου Κρωπίας εις βάρος ακινήτου της ΟΔΙΕ Α.Ε., ήτοι επί των οικοπέδων που λειτουργεί ο Ιππόδρομος Αθηνών στο Μαρκόπουλο Αττικής, μετά των εις αυτό κτισμάτων, υποθήκη ποσού 11.440.655,35 ευρώ». Επιπλέον, «έχει ήδη εγγράψει δυνάμει της υπ' αριθμ. 2209/2014 απόφασης του Μονομελούς Πρωτοδικείου Αθηνών στα βιβλία Υποθηκών του Υποθηκοφυλακείου Κρωπίας εις βάρος του ιδίου ως άνω ακινήτου της ΟΔΙΕ Α.Ε. προσημείωση υποθήκης ποσού 9.481.486,11 ευρώ».\nΜε βάση νομοθετική ρύθμιση που ψηφίστηκε για να προχωρήσει ο διαγωνισμός για το ιπποδρομιακό στοίχημα, ο ΟΔΙΕ τίθεται σε εκκαθάριση καθώς οι συσσωρευμένες ζημιές ξεπερνούν τα 200.000.000 ευρώ.\nΌσο για τον διαγωνισμό του ΤΑΙΠΕΔ, σέρνεται εδώ και έναν χρόνο καθώς πρόσφατα πέρασαν οι νομοθετικές ρυθμίσεις για τη φορολογική μεταχείριση ιδιοκτητών δρομώνων ίππων και άλλα ζητήματα που είχαν θέσει οι υποψήφιοι. Στη συνέχεια προέκυψε το ζήτημα του μηνιαίου μισθώματος για τον χώρο του ιπποδρόμου και οι αντιρρήσεις της PMU. Αν οι Γάλλοι αποχωρήσουν οριστικά, τότε μοναδικός υποψήφιος για το ελληνικό ιπποδρομιακό στοίχημα θα είναι η κοινοπραξία της Intralot με τον ιππόδρομο του Μπουένος Άιρες.


Αρχική Body Diet\nΤο καλοκαίρι είναι εδώ, ο ήλιος έχει αρχίσει να καίει, η δίαιτα θα έπρεπε να έχει αποδώσει και οι παραλίες είναι έτοιμες να σε υποδεχτούν.\nΑκόμα και αν έχεις εντάξει την γυμναστική στο καθημερινό σου πρόγραμμα και έχεις υιοθετήσει μια πιο υγιεινή διατροφή, πολλές φορές συμβαίνει να μην βλέπεις στο σώμα σου την αλλαγή που θα περίμενες.\nΤι φταίει; Μήπως στην πραγματικότητα δεν τα κάνεις όλα σωστά;\nΚαμιά φορά η εξαντλητική δίαιτα και η σκληρή γυμναστική από μόνες τους δεν αρκούν.\n(Και αφού βρεις τι τρέχει και δεν χάνεις γραμμάριο, αγόρασε το αγαπημένο σου μαγιό και ξεκίνα για την παραλία! Μην χάσουμε και το κέφι μας, έτσι; Βρήκαμε για σένα super stylish επιλογές, όπως το Vilebrequin μαγιώ της κεντρικής φωτογραφίας που θα το δεις πιο κάτω).


AGHAST: “All the Rage” - ROCKWAY\nHomeΚΡΙΤΙΚΕΣAGHAST: “All the Rage”\nOctober 22, 2014 Σπύρος Χαλικιάς ΚΡΙΤΙΚΕΣ Comments Off on AGHAST: “All the Rage”\nΣίγουρα έχεις βιώσει την εμπειρία ενός roller coaster. Ξέρεις τι λέω. Αυτήν την αίσθηση στις απότομες κατηφόρες που το στομάχι σου φτάνει στον εγκέφαλο.\nΚάπως έτσι ένιωσα και εγώ ακούγοντας το ντεμπούτο των Άγγλων Aghast. Kυριολεκτικά έπεσα από τα σύννεφα. Και όχι επειδή δεν τους το είχα αλλά επειδή πρώτον δεν τους ήξερα από πρίν και δεύτερον επειδή το εξώφυλλο με προετοίμασε για πιο “ χαλαρές” καταστάσεις. Και μόνο χαλαρές δεν είναι. Γιατί το “All the Rage” σε μπριζώνει και ταρακουνάει το κεφάλι σου μέχρι να ματώσεις το σβέρκο σου.\nΜετά από αρκετό καιρό πειραματισμών με των ήχο τους έφτασε επιτέλους η στιγμή να μας καθηλώσουν με το πρώτο full- length άλμπουμ τους. Και τι ακούμε σε αυτό; Ένα άρτια δομημένο και ισοπεδωτικό groove death metal με αρκετά τεχνικά και prog σημεία και μπόλικες thrash επιρροές όπως έχουμε ξανασυναντήσει σε μπάντες όπως οι Ouroboros, Misery Index και Man Must Die. Kαταιγισμός από όμορφα riffs, άψογες μελωδίες και αποστομωτικό drumming, πιασάρικες κομματάρες ( με την καλή έννοια πάντα), μερικά πιο hardcore breakdown ξεσπάσματα (“Sea of Trees”, “Noise Pollution”) και ελάχιστα ψαρωτικά καθαρά φωνητικά (“Afterlife Crisis”, “It’s Your Funeral”) είναι αυτά που συνθέτουν αυτό το δίσκαρο. Και αν έπρεπε να διαλέξω κορυφαίες στιγμές (πράγμα ιδιαίτερα δύσκολο) τα “Hollywood Ending”, “Drop Dead Famous”, “Bang to Rights”, “Sea of Trees” και “We Fear Silence” θα ήταν μερικές από αυτές. Μερικές το τονίζω. Το “All the Rage” είναι από τα ντεμπούτα που μένουν αξέχαστα και βάζουν δύσκολα στην ίδια την μπάντα για μια ανάλογη συνέχεια. Και φυσικά από τα κορυφαία της χρονιάς.\nΕπιβιβάσου λοιπόν στο τρενάκι του “All the Rage” παρέα με τους τρελαμένους Άγγλους, δέσου σφιχτά και απόλαυσε την διαδρομή. Μπορεί να ζαλιστείς από το αδιάκοπο κοπάνημα αλλά για κανένα λόγο δεν θα το μετανιώσεις. Φύγαμε!!!!!\nPERDITION SECT: “End Times”\nDecember 9, 2020 Comments Off on PERDITION SECT: “End Times”


The Bachelor 2: Έξαλλη η Νατάσα με την Φαίη - «Σταμάτα να λες ψέματα, θα μεγαλώσει η μύτη σου» - TV24 - Youweekly\nThe Bachelor 2: Έξαλλη η Νατάσα με την Φαίη - «Σταμάτα να λες ψέματα, θα μεγαλώσει η μύτη σου»\nΌλες εναντίον της\nTV24 23.09.2021 23:04\nΔίχως τέλος είναι πια η επίθεση που δέχεται η Φαίη από τις υπόλοιπες συμπαίκτριες της στη βίλα του The Bachelor. Αυτή τη φορά, η κοπέλα που ξέσπασε εναντίον της ήταν κυρίως η Νατάσα.\nΑυτές τις μέρες κυκλοφορεί στο σπίτι πως η Φαίη είχε δηλώσει στην αρχή του παιχνιδιού πως παίζει θέατρο και πως δεν νιώθει κάτι για τον Αλέξη.\nΌταν η Νατάσα την ρώτησε πως θα νιώσει άμα του το μαρτυρήσει η Σταύη -μιας και αυτήν διάλεξε για το ατομικό ραντεβού- η ίδια δήλωσε πως δεν την απασχολεί, καθώς είναι μια φήμη που δεν ισχύει.\nΤότε η Νατάσα ξέσπασε και της τόνισε να σταματήσει πια να λέει ψέμματα καθώς... θα μεγαλώσει η μύτη της!\nΤο ξέσπασμα της Νατάσας στην Φαίη στο The Bachelor 2\n"Λύγισε" και δάκρυσε η Φαίη λόγω του Παππά - «Ένιωσα ότι δεν του αρέσω»\nΣυνέντευξη στην εκπομπή Super Κατερίνα παραχώρησε η Φαίη από το The Bachelor, με σκοπό να μιλήσει για τη συμμετοχή της στο παιχνίδι, αλλά και για τον Αλέξη Παππά που προσπαθεί να διεκδικήσει. Μπορεί ακόμη να μην έχει αποχωρήσει από την βίλα, ωστόσο, έχει πολλά παράπονα.\nΗ κοπέλα μάλιστα, δεν δίστασε να "λυγίσει" και να ξεσπάσει σε δάκρυα μπροστά στην κάμερα όταν η συζήτηση ήρθε στην αμήχανη στιγμή που ο Αλέξης έκανε πίσω όταν προσπάθησε να τον φιλήσει.\n«Αυτό το κομμάτι λίγο με στεναχωρεί. Ένιωσα εκείνη τη στιγμή ότι δεν του αρέσω. Έπεσε η αυτοπεποίθησή μου, δεν πιστεύω πολύ στον εαυτό μου. Δεν ξέρω γιατί έσπασα το ποτήρι, δεν μπορώ να καταλάβω και εγώ γιατί το έκανα. Είμαι πολύ φορτισμένη αυτές τις μέρες ψυχολογικά», είπε χαρακτηριστικά.\nΌσο για τις σχέσεις που έχει με τη Φένια: «Δεν περίμενα να μου το κάνει αυτό η Φένια. Για εμένα η Φένια μέσα στο σπίτι ήταν το στήριγμά μου. Είναι η πρώτη κοπέλα που θα της πω οτιδήποτε με απασχολεί και αυτό που έκανε με στεναχώρησε πάρα πολύ».\nΓια την Άννα: «Την Άννα τη θεωρώ ως τη μεγαλύτερη υποκρίτρια μέσα στο σπίτι. Το παίζει ότι της αρέσει ο Αλέξης αλλά θα τα δει αυτά ο κόσμος. Όταν βλέπω ότι φιλάει τον Αλέξη, νιώθω ότι θέλω να την πιάσω από το μαλλί και να την πετάξω στην πισίνα».\nΓια τη λιποθυμία της: «Λιποθύμησα γιατί είχα άγχος για το αν θα πάρω τριαντάφυλλο. Ήμουν πολύ φοβισμένη».


You are here: Home / ΜΠΑΣΚΕΤ / Με το… μαχαίρι στα δόντια!\n17 Μαρτίου 2019 12:25\nΑπίστευτη θέληση στους «πράσινους» για να κάνουν δικό τους το ντέρμπι-Οι επιλογές του Γιώργου Δώνη που δίνει ρόλο «κλειδί» στον Μπουζούκη\nΤελευταίο μεγάλο ματς της σεζόν για τον Παναθηναϊκό. Απέναντί του ο αιώνιος αντίπαλος. Η ομάδα με την οποία οι «πράσινοι» δε θέλουν και δεν πρέπει να έχουν… ούτε πυρετό. Ο ΟΣΦΠ έρχεται στο ΟΑΚΑ και επιβάλλεται να του επιφυλάσσει το «τριφύλλι» την φιλοξενία που του αρμόζει! Σε αγωνιστικό επίπεδο, να τους κάνει να παρακαλούν να τελειώσει η αναμέτρηση, για να φύγουν με το κεφάλι χαμηλωμένο. Οι πάντες στο «πράσινο» στρατόπεδο είναι πέρα για πέρα συνειδητοποιημένοι. Ξέρουν τι σημαίνει το ματς, ξέρουν πώς πρέπει να το διαχειριστούν και κυρίως ξέρουν πόσο θέλει ο κόσμος μια νίκη κόντρα στο συγκεκριμένο σωματείο.\nΠου πρεσβεύει όλα αυτά που είναι κόντρα σε κάθε αθλητική και Παναθηναϊκή ηθική! Παρά την απειρία, παρά την έλλειψη ποιότητας, παρά την αγωνιστική κατάσταση που δεν είναι στα καλύτερα επίπεδά της, είναι δεδομένο πως θα δούμε μια ομάδα να μπαίνει στο γήπεδο με το… μαχαίρι στα δόντια! Για να κάνει αυτό που πρέπει και αρμόζει στην ιστορία των «πράσινων».\nΦυσικά για να επιτευχθεί αυτό, θα πρέπει να έχει την άριστη τακτική αντιμετώπιση και απόλυτη συγκέντρωση στο ματς (πέρα απ’ το πάθος που είναι δεδομένο). Ο Γιώργος Δώνης φαίνεται πως έχει καταλήξει στο 3-5-2, με μία αλλαγή σε σχέση με την ενδεκάδα που παρέταξε κόντρα στην ΑΕΚ. Ο Διούδης θα είναι κάτω απ’ τα δοκάρια. Δεξί στόπερ ο Κουλιμπαλί, κεντρικό ο Κολοβέτσιος και αριστερό ο Οικονόμου. Δεξιά την πλευρά θα πάρει ο Γιόχανσον και αριστερά ο Ινσούα. Ο Κουρμπέλης θα έχει ρόλο κόφτη, με κεντρικά χαφ τους Κάτσε και Χρήστο Δώνη. Ο Μπουζούκης θα είναι το μοναδικό νέο πρόσωπο στην ενδεκάδα, με το νεαρό να επιστρέφει απ’ την τιμωρία του που εξέτισε κόντρα στην ΑΕΚ. Θα παίξει λίγο πίσω απ’ τον Μακέντα έχοντας σαφώς πιο δημιουργικό ρόλο και θα αποτελέσει το «κλειδί» στο «χτίσιμο» παιχνιδιού των «πράσινων».\nΑν προκύψει κάποια έκπληξη, τότε ο Μπουζούκης θα πάει λίγο πιο πίσω με τον Χρήστο Δώνη να μένει στον πάγκο και τον Χατζηγιοβάνη να παίζει κοντά στον Μακέντα. Αυτό το σενάριο όμως, δε συγκεντρώνει πολλές πιθανότητες αυτή τη στιγμή.


Τo "Unorthodox" μας θυμίζει ότι η ελπίδα είναι... - Provocateur\nΈνα καθηλωτικό ταξίδι ελευθερίας μακριά από τον υπέρ-συντηρητικό κόσμο των Χασιδιστών της Νέας Υόρκης.\nΔεν θα σου κρυφτώ, γιατί τόσο καιρό τώρα σε έχω συμπαθήσει. Τις τελευταίες μέρες η καραντίνα μου έπεσε περισσότερο βαριά, από όσο περίμενα κι όταν έβρισκα ελεύθερο χρόνο προς κατανάλωση, έβαζα καμένες κωμωδίες και το "Community" στο repeat, για να γελάσει λιγάκι το χειλάκι μου. Στον περίγυρο μου, όλοι μιλάγανε για το "Unorthodox", ωστόσο, συνεχώς κι αδιαλείπτως. Πρόκειται για μια μίνι σειρά, μόλις 4 επεισοδίων, που οι δημιουργοί της εμπνεύσθηκαν από την ιστορία της Deborah Feldman, όπως αυτή γράφτηκε στο best seller βιβλίο της, "Unorthodox: The Scandalous Rejection of My Hasidic Roots".\nΗ σειρά παρακολουθεί σε κάτι λιγότερο από 4 ώρες συνολικά την απόδραση της Έστι, από μια υπερσυντηρητική κοινότητα Χασιδιστών Εβραίων στο Γουίλιαμσμπεργκ της Νέας Υόρκης, στο Βερολίνο. Η ερμηνευτική αποκάλυψη που ακούει στο όνομα Σίρα Χάας, παρότι δεν έχει κλείσει καν τα 25, παίρνει στην πλάτη της, τη σειρά λες και είναι κάποια οσκαρική βετεράνος του Χόλυγουντ.\nΗ Έστι προσπαθεί να ξεφύγει από ένα γάμο, που προέκυψε σαν προξενιό κι ήρθε να διαιωνίσει ένα ακραία πατριαρχικό κι ανελεύθερο μοντέλο οικογένειας, όπου οι γυναίκες περιορίζονται εντός σπιτιού, με μοναδικό σκοπό τη δημιουργία απογόνων για τους άντρες τους. Πριν μου την πέσεις, να σου πω ότι δεν σποιλεράρω, περισσότερο από ότι η αφίσα της σειράς, όταν σου γράψω, πως μετά τον γάμο αναγκάζονται να ξυρίσουν το κεφάλι τους, γιατί δεν επιτρέπεται κανείς να δει τα μαλλιά τους.\nΠροφανώς, όσα ζει δεν ικανοποιούν την Έστι, που με τη βοήθεια της αγάπης της, για τη μουσική και σύμμαχο, την καθηγήτρια πιάνου (κάνει κρυφά από την κοινότητα μαθήματα "παρανόμως", υπό την ανοχή του άντρα της) δραπετεύει με προορισμό της το Βερολίνο. Κι ενώ κάθε επεισόδιο, ακροβατεί ανάμεσα στην προσαρμογή της στη γερμανική πόλη και στα flashback του έγγαμου βίου της στη Νέα Υόρκη, δυσκολεύεσαι να χωνέψεις ότι όσα συμβαίνουν στην οθόνη σου, είναι μια πραγματικότητα για τόσες γυναίκες εκεί έξω.\nΜέσα από ορισμένες συγκλονιστικές σκηνές όπως αυτή που αντικρίζει για πρώτη φορά μια λίμνη και βουτάει, αποχωριζόμενη την περούκα της, αρχίζεις να χαμογελάς κρυφά, μιας κι η πρωταγωνίστρια σου δανείζει λίγη από την ελπίδα της. Αφήνει πίσω της λοιπόν ξυρισμένα κεφάλια, εξαναγκασμένες ερωτικές πράξεις και μια social distancing κανονικότητα που επιβάλλεται εφόρου ζωής, σε εκείνη που γεννήθηκε γυναίκα.\nΣίγουρα το "Unorthodox", είναι μια σειρά που θα θυμάσαι μετά το τέλος της, όχι μόνο για το γλωσσικό εύρημα των γίντις που χρησιμοποιείται στους διαλόγους συχνά, ούτε για την πιστή αναπαράσταση, της καθημερινότητας και των εθίμων των Χασιδιστών. Περισσότερο από όλα, γιατί μπορείς να θρέψεις τους σπόρους της ελπίδας, που ενυπάρχουν κατά τη διάρκεια της, με την εμβληματική παρουσία της Έστι, να γίνεται ένα πολύτιμο καρποφόρο δέντρο.


Diplomaticos No.1 - cigarsforum.gr\nPortal\tΕυρετήριο Δ. Συζήτησης Tastings Current Handmade Cuban Brands Diplomaticos\nΤώρα είναι Πέμ Ιαν 23, 2020 10:08 pm\nΔημοσίευση από Fairlight » Δευ Φεβ 12, 2018 3:37 pm\nDiplomaticos No1 LCD nikos doc\nΤο πούρο είναι ευγενική χορηγία του ψηλού μας που τον υπερ-ευχαριστώ. Ήθελα πάρα πολύ να το καπνίσω το προηγούμενο διάστημα αφενός γιατί δεν θυμάμαι αν έχω καπνίσει κάποιο και αφετέρου επειδή βγήκε το πούρο της χρονιάς στο φόρουμ μας.\nΤο box-pressed Cervantes κάθεται απίστευτα στα χέρια μου και μου αρέσει τόσο που δυσκολεύομαι να κάνω την αρχή και να το ανάψω.\nΤράβηγμα υποδειγματικό, pre ελάχιστα πράγματα. Η κρύα οσμή αντιθέτως βγάζει περίεργα μαντζούνια κλεισμένα σε σεντούκι.\nΣτο πρώτο τρίτο υπάρχουν αρκετά έντονα εσπεριδοειδή, ψωμί και καβουρδισμένα ξυροκάρπια. Καθώς συνεχίζει εμφανίζεται και μέλι/σιρόπι, λίγο κακάο και μαντζούνια. Τελειώνει με όλα αυτά πιο δυνατά και με δέρμα.\nΣώμα αυστηρά μέτριο, καύση τέλεια. Πολύ ωραίο πούρο το ευχαριστήθηκα πάρα πολύ.\nRe: Diplomaticos No.1\nΔημοσίευση από Svensk » Πέμ Φεβ 15, 2018 7:33 pm\nΡουστικ εμφάνιση και νομίζω αρκετά ελαφρύ στο χερι.\nΆνετο τράβηγμα με τις πρώτες γεύσεις είναι ψημένοι ξηροί καρποί και περγαμόντο με καρύδια. Βγάζει και κάτι σαν μουχλιασμένο τυρί που μου αρέσει τρελά. Θυμίζει, από πολύ μακριά όμως καλό Διπλοματικο 2.\nΟ καπνός έχει μέτρια πυκνότητα και είναι έντονα μπλε.\nΜετά το 1/3 ένα κράμα σοκολάτας και ελληνικού καφέ παίρνουν τα ηνία της απόλαυσης με τα ξυροκαρπεια να υποστηρίζουν. Λίγο κρέμα αραβοσιτου εμφανίζεται πριν την μέση αλλά δεν μένει.\nΤελειώνει με μπόλικο ξύλο και δέρμα και πάντα αυτήν την ρουστικ επίνευση.\nΔημοσίευση από Τάκης » Παρ Φεβ 16, 2018 8:19 am\nτο Cervantes που με κέρασε ο Κωσταντίνος έρχεται από το μακρινό 1999\nμε άλλα λόγια αν ήταν ένα νεογέννητο μωρό τότε, σήμερα θα είχε ενηλικιωθεί\nθα μπορούσε να πάει και φαντάρος\nστα πούρα όμως ο χρόνος μετράει αλλιώς, τα 18 χρόνια χαρακτηρίζουν μάλλον την «τρίτη ηλικία» τους\nκι η κατάσταση τους εξαρτάται από πολλούς και ευμετάβλητους παράγοντες\nας δούμε λοιπόν σε τι κατάσταση βρίσκεται…\nτο pre έχει εκείνη την ευγενική και συνάμα αινιγματική vintage χροιά του χαμόγελου της Μόνα Λίζα\nκάτι ελαφρύ, αδιόρατο και αδιευκρίνιστο, που υπαινίσσεται πράγματα κλείνοντας το μάτι\nχωρίς όμως να υπόσχεται τίποτα το συγκεκριμένο\nκεντάω… το Cervantes ξυπνά από τον πολύχρονο ύπνο του\nκι η εκκίνηση της κούρσας έχει φρέσκο χορτάρι\nμε μια θαμπή εσπεριδοειδή νότα, κάτι μεταξύ κίτρου και λεμονιού να ξεχωρίζει\nενώ στο βάθος αχνοφαίνεται και μια γλύκα από μπισκότο\nσιγά-σιγά ένα χέρι σκουπίζει το τζάμι από την πάχνη του χρόνου\nκι αρχίζει να φαίνεται το απέναντι τοπίο, και λίγο ακόμα πιο πέρα ο ορίζοντας\nστην παρέα έρχονται γη, φουντούκι και μόκα, με το μπισκότο να συνεχίζει\nαποκτώντας συντροφιά από ένα αμυγδαλωτό ραντισμένο με ροδόνερο\nμε ένα ξύσμα φλούδας πορτοκαλιού να ιντριγκάρει\nόλα έχουν ένα βελούδινο άγγιγμα, σμουθιάρικο και νοσταλγικό, σε απαλούς τόνους ακουαρέλας\nκι όσο κι αν η ένταση απουσιάζει, το ελεγκάντε στοιχείο κερδίζει την παρτίδα\nμε την προσωπικότητα και το πάθος ενός ώριμου έρωτα\nστο τελευταίο τρίτο έρχεται και το πικάντικο ιντερμέδιο\nμε πιπεράτα και ξυλώδη στοιχεία, και το απαραίτητο μοσχοκάρυδο να καταθέτει διαπιστευτήρια\nτο πορτοκάλι γίνεται πιο τολμηρό, και μια πραλίνα κερνάει γλυκά βελούδα\nμε μυρωδάτους καφέδες να κουνάνε το μαντήλι του αποχαιρετισμού\nχμ… ζωντανό το diplo, έχει κι άλλα λάδια να κάψει\nαπό εκείνα τα πούρα που πραγματικά θλίβεσαι που η καριέρα τους σταμάτησε άδοξα\nγια πόσο όμως θα τα βρίσκουμε και θα τα καπνίζουμε ακόμα…\nΔημοσίευση από suleygiannis » Πέμ Φεβ 22, 2018 4:16 pm\nDiplomaticos No1 LCD Alex\nΧωρίς πολλά προκαταρκτικά μπαίνω κατευθείαν στο ζουμί 8)\nΤο ανάβω και μοσχοβόλησε ο τόπος!! Μπισκότα κανέλας που μόλις βγήκαν από το φούρνο.\nΚαι ξεκινάει η πανδαισία. Δεν είμαι πλέον στο μπαλκόνι αλλά σε ένα εργαστήριο ζαχαροπλαστικής!\nΚρέμα ζαχαροπλαστικής, ζύμη γλυκιά με ξύσμα και φλούδες πορτοκαλιού, καμμένη ζάχαρη, φύλλα κρούστας μιλφέιγ\nΗ μπάλα χάνεται... η απόλαυση συνεχίζεται.. Καφές αλλά όχι ο εσπρεσο. Αυτός ο λάτε με λίγη ζάχαρη και με ζύμη από πάνω... Βούτυρο, μπισκότο...\nΚαι ξάφνου αλλάζει, το γυρνάει σε πιο γήινα με ξύλο, απαλά πιπέρια και από πάνω ρίχνει και βανίλια με κρέμες...\nΠρος το τέλος βγάζει και μόκα και πικρή σοκολάτα. Μέχρι και η μυρωδιά άλλαξε σε μπισκότο πτι μπερ.\nΤα 1 2 και 3 τρίτα περισσεύουν. Αυτό δεν ήταν πούρο ορχήστρα, η φιλαρμονική της Κούβας ήταν...\nΕίμαι ο Γιάννης και μόλις τελείωσα\nΕγγραφή: Πέμ Μάιος 31, 2018 12:50 pm\nΔημοσίευση από konstadinos23 » Πέμ Μάιος 31, 2018 10:25 pm\nΚάπνισα ένα ακόμα el dorado diplo No1\nΕίναι με διαφορά το καλύτερο ΠΠΚ που έχω καπνίσει και ξέρω ότι όταν θέλω να καπνίσω ένα σίγουρα καλό ΠΠΚ το χέρι μου πάει απευθείας εκεί!\nΔημοσίευση από Fairlight » Παρ Σεπ 28, 2018 10:24 pm\nΟ Κωσταντίνος μου έδωσε αυτό το diplo 1 και δεν έχω ιδέα για τα στοιχεία του. Έχει αδύναμη κρύα με λίγο μέλι. Κόβω και τραβάει υποδειγματικά. Pre σχετικά έντονο με κέδρο με καμένη ζάχαρη.\nΣτο άναμμα βγάζει ψωμί με προζύμι, πολλά μπαχαρικά και λεμόνι που βγαίνει μόνο στην εκπνοή. Στην συνέχεια δίνει και κρέμα, μπισκότο, παντεσπάνι, λευκό πιπέρι και cappuccino. H μπάλα χάνεται, δεν νομίζω να χρειάζεται να το αναφέρω. Τελειώνει με έναν φοβερό συνδυασμό γλυκού και πικάντικου με τα πιπέρια και τις κρέμες να διαδέχονται το ένα το άλλο.\nΠουράκλα φίλε Κωσταντίνε, τι να λέμε τώρα…\nΔημοσίευση από konstadinos23 » Τρί Οκτ 02, 2018 10:24 pm\nΙούνιος του 99’ είναι Θωμά\nΌντως είναι πουράκλα.!!\nΈχω καπνισει κάμποσα και απ’ τις δυο κούτες που πρόλαβα και πήρα και δεν έχω καπνισει μέτριο...\nThese users thanked the author konstadinos23 for the post (total 2):\nFairlight • Assos\nΔημοσίευση από harmonica » Δευ Αύγ 12, 2019 2:20 am\nΗ νύχτα η σημερινή είχε κάτι μαγικό..\nΠέσανε για ύπνο,σώπασε λίγο ο δρόμος, μόνο το κύμα ακούγεται πλέον και κάνα 2 περαστικοί αραιά και που να πηγαίνουν στα μαγαζιά μακριά από μένα..\nΗ νύχτα είναι μεγάλη..\nΣυνοδεύω με ρούμι μετά από παααρα πολύ καιρό, νιώθω ελεύθερος απόψε.\nΤα ακουστικά παίζουν χαμηλά όσο όσο..\nΞεκινά με προφίλ βοτανικό και δημητριακά.\nΤο σώμα mild,το τράβηγμα ένα κλικ πάνω από το επιθυμητό.\nΔεν έχει διακυμάνσεις και το πρώτο μέρος φεύγει έτσι..\nΌλα κυλούν ήρεμα\nΠαρακάτω τα μέλι με μια αίσθηση καφέ ξεπροβάλουν.Τα ξυροκάρπια προστιθονται και είναι κυριολεκτικά μετρημένα.\nΆνθη και χαμομήλι αρωματίζουν το στικ και στο τέλος του δεύτερου μέρους πετάει την πολυπόθητη τάρτα πορτοκαλιού ευδιάκριτη και ζωντανή,σαν να βγήκε τώρα από το φούρνο..\nΤο καλύτερο σημείο στον άσσο..\nΤο mp3 παίζει le vent le cri και το μυαλό παίζει παιχνίδια..\nΤο στικ στο τελευταίο τρίτο δεν αλλάζει ριζικά,χάνει την τάρτα αλλά οι γεύσεις οι άλλες παραμένουν.\nΗ ένταση ανεβαίνει λίγο και αυτήν την στιγμή πέρα από το δακτυλίδι πετάει δέρμα και υποψία ξύλου..\n2:20 και το στικ μόλις κάηκε όλο.\nΝίκο μου ευχαριστώ.\nThese users thanked the author harmonica for the post (total 6):\nΤάκης • Spirosbusa71 • Στάθης • nikos doc • suleygiannis • Petran\nΕπιστροφή στο “Diplomaticos”


Συνέντευξη | Αντώνης Ρήγας: Στόχος μου είναι να κάνω ωραία τραγούδια..\nΣυνέντευξη | Αντώνης Ρήγας: «Στόχος μου είναι να κάνω ωραία τραγούδια, να γίνομαι καλύτερος..»\nΟ Αντώνης Ρήγας με αφορμή το νέο του single, μίλησε στο Tralala.gr για τα επόμενα βήματά του, αλλά και τις συνεργασίες που θα ήθελε να κάνει με καλλιτέχνες που θαυμάζει.\nΟ Αντώνης Ρήγας, εξάλλου, εκτός από ερμηνευτής είναι και δημιουργός!\nΑντώνη καλησπέρα, σε καλωσορίζουμε στο Tralala.gr! Ξεκινάω και μπαίνω στο θέμα αμέσως, ολοκαίνουριο τραγούδι με τίτλο “Φύγε” μίλησε μας λίγο γι’ αυτό.\nΚαλώς σας βρήκα λοιπόν εδώ στη παρέα του tralala.gr. Ναι καινούργιο τραγούδι με μια καινούργια συνεργασία με την οικογένεια της Minos Emi και είμαι πολύ χαρούμενος για αυτό. Ένα τραγούδι που βγήκε πολύ γρήγορα και αυθόρμητα καθώς περιγράφει μια ιστορία που έχει αρχή και τέλος, μια ιστορία που χαρακτηρίζει παρά πολλές σχέσεις και λέει πολλές αλήθειες μέσα. “Φύγε” λοιπόν.\nΕσένα προσωπικά τι μπορεί να σε κάνει να φύγεις από μια σχέση, είτε διαπροσωπική είτε επαγγελματική;\nΈμενα προσωπικά θα με έκανε να φύγω από κάπου η ανασφάλεια και η έλλειψη ειλικρίνειας, σιχαίνομαι το ψέμα καθώς και το αντιλαμβάνομαι εύκολα όταν το λέει κάποιος.\nΕκτός από ερμηνευτής, γράφεις μουσική και στίχους. Ποια είναι τα ερεθίσματά σου για να δημιουργήσεις ένα τραγούδι;\nΚάποιες φορές σε συγκινούν πράγματα τα οποία υποθετικά δε σε αφορούν, δεν είναι απαραίτητα δικά σου βιώματα, μπορεί να ζήσω κάτι που θα με στιγματίσει και να με κάνει να θέλω να γράψω αλλά μπορεί και να ζήσω ή να δω καταστάσεις από σχέσεις και ζωές άλλων ανθρώπων. Το ερέθισμα είναι το ίδιο έντονο όμως.\nΣε ποιους τομείς σε βοηθά το γεγονός πως έχεις παρακολουθήσει μαθήματα πιάνο, φωνητικής και τραγουδιού;\nΟι μουσικές μου σπουδές νομίζω ότι με βοήθησαν αρκετά. Είχα τη τύχη να κάνω μαθήματα φωνητικής με μια σπουδαία δασκάλα, την Άννα Διαμαντοπούλου, δασκάλα τεράστιων καλλιτεχνών όπως η Βίκυ Μοσχολιού, η Ελένη Βιτάλη, η Χαρούλα Αλεξίου. Την Βιτάλη και την Αλεξίου τις έβλεπα συχνά στο ωδείο την πρώτη χρόνια που πήγα. Ήμουν θυμάμαι 18 χρόνων και τις έβλεπα και με έπιανε ένα δέος, ακόμα γίνεται αυτό βέβαια. Με βοήθησαν τα μαθήματα αν και πιστεύω ότι το ταλέντο σε οδηγεί και μετά σίγουρα η σκληρή δουλειά.\nΤι είναι αυτό που σε αγχώνει ή σε φοβίζει στο να χτίσεις μια καριέρα στον δύσκολο χώρο του τραγουδιού;\nΔε με φοβίζει κάτι, είναι κάτι που αγαπάω. Ο στόχος είναι να κάνω ωραία τραγούδια, να γίνομαι καλύτερος, να προχωράω και να δουλεύω σκληρά για αυτά που θέλω και αγαπάω.\nΗ δημοσιότητα που σχεδόν πάντα πάει πακέτο με το επάγγελμα του καλλιτέχνη σε προβληματίζει, νιώθεις ότι ίσως περιορίζει την ελευθερία κινήσεων σου;\nΗ δημοσιότητα είναι φυσικό επόμενο της προσωπικής σου επιτυχίας και πρέπει κάθε καλλιτέχνης να το ευχαριστιέται. Εννοείται πως σε περιορίζει σε κάποια πράγματα αλλά πρέπει να δέχεσαι με χαρά την αγάπη του κόσμου.\nΠοια είναι τα προσωπικά σου όρια, μέχρι που μπορείς να φτάσεις για την επιτυχία;\nΣε κάθε περίπτωση το που θα βάλεις όρια είναι υποκειμενικό. Εννοείται πως θα κάνεις υποχωρήσεις κάποιες φορές αρκεί αυτό να μην βάζει εμπόδια στη μουσική σου και στη τέχνη σου.\nΜε ποιους καλλιτέχνες θα ήθελε να συνεργαστεί ο Αντώνης Ρήγας επί σκηνής;\nΜου έρχονται αρκετοί, θαυμάζω πολλούς καλλιτέχνες: Πάριο, Νταλάρα, Αλεξίου, Γλυκερία από μικρό παιδί και πιο μικρούς ηλικιακά Ζουγανέλη, Χατζηγιάννη. Η μεγάλη μου αγάπη ήταν ο Αντώνης Βαρδής, επηρεάστηκα πολύ από τη μουσική του και από τη στάση του σαν καλλιτέχνη.\nΣε ποιους καλλιτέχνες θα ήθελες να δώσεις κάποια κομμάτια σου;\nΤα τραγούδια γράφονται με αγάπη και το καθένα ξεκινάει το δικό του ταξίδι. Δεν ξέρω σε ποια χέρια θα καταλήξει. Θα ήθελα να ακούσω από αλλά στόματα δικά μου τραγούδια πάντως.\nΕμφανίζεσαι κάπου αυτό το διάστημα; Θα κάνεις κάποια περιοδεία το καλοκαίρι;\nΤο καλοκαίρι είναι εδώ και ξεκινάνε σιγά σιγά εμφανίσεις σε αρκετά μέρη της Ελλάδας\nΝατάσα Θεοδωρίδου: Τι είπε στον Νίκο Μουτσινά για τη ζωή και τον έρωτα;


Πότε πρέπει οι άνδρες να κάνουν εξέταση προστάτη | "Ενδείξεις-Αποδείξεις"\nΕνημερωτική εκστρατεία για την πρόληψη του καρκίνου του προστάτη «Ετήσιος έλεγχος του προστάτη: Γιατί η πρόληψη είναι πολιτισμός!». ...\nΕιδικότερα, άνδρες ηλικίας άνω των 50 ετών σε όλη τη χώρα θα έχουν τη δυνατότητα να υποβληθούν σε δωρεάν δακτυλική εξέταση του προστάτη σε όλες τις Ουρολογικές Κλινικές των Δημοσίων Νοσοκομείων. Επιπρόσθετα έχουν την δυνατότητα μέσω του δικτύου ιατρικής φροντίδας Iatrica να προβούν σε δωρεάν εξέταση/μέτρηση του PSA στο αίμα, στα διαγνωστικά κέντρα και συνεργαζόμενα ιατρεία του, καλώντας έως και τις 21 Σεπτεμβρίου, στον τηλεφωνικό αριθμό 210-34.13.400 για να κλείσουν ραντεβού. Ο καρκίνος του προστάτη είναι ο συχνότερος καρκίνος στους άνδρες της Ευρωπαϊκής Ένωσης.\nΚάθε χρόνο καταγράφονται 365.000 νέα περιστατικά, καθώς και 74.000 θάνατοι (ο αριθμός αυτός αντιστοιχεί στο 5,5% όλων των θανάτων από καρκίνο και στο 1,5% των θανάτων από οποιαδήποτε αιτία). Στη χώρα μας, υπολογίζεται ότι σε ετήσια βάση διαγιγνώσκονται με καρκίνο προστάτη περισσότεροι από 3.200 άνδρες, ενώ σχεδόν 1.700 πεθαίνουν κάθε χρόνο από τη νόσο, συχνά έπειτα από πολυετή πορεία. «Αν και υπάρχουν πολλές θεραπευτικές επιλογές για τον καρκίνο του προστάτη, ακόμα και για τις μεταστατικές μορφές του, η πρόληψη και η έγκαιρη διάγνωση εξακολουθούν να αποτελούν την καλύτερη θεραπεία», τόνισαν σε Συνέντευξη Τύπου οι εκπρόσωποι της ΕΟΕ. Όταν ο καρκίνος του προστάτη είναι αρχικός/εντοπισμένος, το ποσοστό των ασθενών που θα ιαθούν είναι πάνω από 95%.\nΌταν όμως γίνει η διάγνωση σε προχωρημένα μεταστατικά στάδια, το αντίστοιχο ποσοστό μειώνεται στο 20%. Επομένως, όπως τόνισαν οι επιστήμονες, έχει ζωτική σημασία οι άνδρες άνω των 50 ετών να κάνουν προληπτικές εξετάσεις για τον προστάτη τους. Οι κύριες εξετάσεις του προστάτη είναι η μέτρηση του PSA στο αίμα και η ψηλάφηση (δακτυλική εξέταση) του προστάτη. Εφόσον οι άνδρες δεν έχουν οικογενειακό ιστορικό καρκίνου του προστάτη, συνιστάται να γίνονται μία φορά τον χρόνο μετά την ηλικία των 50 ετών. Σε διαφορετική περίπτωση τότε ο πρώτος έλεγχος πρέπει να γίνεται στην ηλικία των 40 ετών.\n"Ενδείξεις-Αποδείξεις": Πότε πρέπει οι άνδρες να κάνουν εξέταση προστάτη


Εφαρμογή σύγχρονης τεχνολογίας στο γηροκομείο | ΕΣΤΙΑ ΚΩΝΣΤΑΝΤΙΝΟΥΠΟΛΕΩΣ\nΕφαρμογή σύγχρονης τεχνολογίας στο γηροκομείο\nΟλοκληρώθηκε και λειτουργεί επιτυχώς το νέο Υβριδικό Σύστημα Εξοικονόμησης Θερμικής Ενέργειας στο Γηροκομείο, χορηγία του Ιδρύματος Σταύρου Νιάρχου. Με την εφαρμογή αυτή το γηροκομείο θα έχει θέρμανση και ζεστό νερό χρήσης ολόκληρο το 24ωρο και παράλληλη εξοικονόμηση χρημάτων 50%. Η προβλεπόμενη ετήσια μείωση ρύπων στο περιβάλλον είναι 26980 κιλά CO2. Η λειτουργία του συστήματος ελέγχεται από ηλεκτρονικό ελεγκτή ο οποίος διαχειρίζεται την ενέργεια του περιβάλλοντος (αεροθερμία), της ηλιακής ενέργειας (από ηλιακούς συλλέκτες) και σε περίπτωση ανεπάρκειας απαιτούμενης ισχύος, ενεργοποιεί για περιορισμένο χρονικό διάστημα τους υφιστάμενους λέβητες του μηχανοστασίου. Η εγκαταστάτρια Εταιρεία επέκτεινε την ήδη σύγχρονη εφαρμογή, μετατρέποντας την σε υπερσύγχρονη, καθώς πρόσθεσε την δυνατότητα ηλεκτρονικής παρακολούθησης, καταγραφής και τροποποίησης δεδομένων εξ αποστάσεως. Με τον τρόπο αυτό, από οποιοδήποτε σημείο του πλανήτη, μπορούμε να γνωρίζουμε την κατάσταση λειτουργίας του εξοπλισμού, τις θερμοκρασιακές συνθήκες, να κρατάμε στατιστικά δεδομένα και να τροποποιούμε παραμέτρους – εφόσον κρίνεται σκόπιμο.\nΤο υφιστάμενο δίκτυο θέρμανσης δωματίων και κοινοχρήστων χώρων του γηροκομείου δεν έχει έλεγχο θερμοκρασίας ανά χώρο ή ανά περιοχή. Ως εκ τούτου παρατηρούνται σημαντικές θερμοκρασιακές ανομοιομορφίες ανά χώρο. Επειδή μία τόσο σύγχρονη εγκατάσταση δεν συνάδει με τα προαναφερθέντα, η εγκαταστάτρια εταιρεία προσφέρθηκε να επιλύσει το θέμα με δικές της δαπάνες. Ήτοι τοποθετήθηκαν θερμοστατικές βαλβίδες σε όλα τα θερμαντικά σώματα του γηροκομείου και ως εκ τούτου ελέγχεται πλέον η θερμοκρασία ανά δωμάτιο & ανά χώρο προσδίδοντας πλήρη ανεξαρτησία χρήσης και ατμοσφαιρικών συνθηκών.\nΑκολουθούν σχετικές φωτογραφίες από το ολοκληρωμένο έργο.\nComments Off on Εφαρμογή σύγχρονης τεχνολογίας στο γηροκομείο


Ανεξέλεγκτη η κατάσταση στην Ιταλία: 475 οι νεκροί σήμερα από τον κορονοϊό\nΓια ακόμη μία μέρα η Ιταλία μετράει νεκρούς και νέα κρούσματα κορονοϊού.\nΣαν σε… πόλεμο είναι η κατάσταση που ζει η γειτονική χώρα λόγω του ιού, αφού καθημερινά τα νέα κάνουν λόγο για εκατοντάδες νεκρούς και χιλιάδες νέους νοσούντες, με την κυβέρνηση να ψάχνει τον τρόπο για να σταματήσει αυτό το… μακελειό.\nΗ νέα ενημέρωση από την Ιταλία, λοιπόν, κάνει λόγο για 475 νεκρούς και 4.207 νέα κρούσματα το τελευταίο 24ωρο, πράγμα που σημαίνει ότι συνολικά άνθρωποι έχουν χάσει τη ζωή τους 2.978 άνθρωποι και άλλοι 35.713 έχουν προσβληθεί από τον ιό.\nΕκεί που τα πράγματα δείχνουν να έχουν ξεφύγει εντελώς είναι στη Λομβαρδία, όπου το τελευταίο 24ωρο είχαμε 319 θανάτους και 1.493 νέα κρούσματα, πράγμα που σημαίνει ότι στη συγκεκριμένη περιοχή οι νοσούντες είναι συνολικά 17.713.\nΤο πόσο δραματική είναι η κατάσταση φάνηκε και από το μήνυμα του περιφερειάρχη της Λομβαρδίας, Ατίλιο Φοντάνα, ο οποίος έκανε σαφές με ξακάθαρο τρόπο ότι πρέπει όλοι να μένουν στα σπίτια τους.\n«Το λέω ευγενικά αλλά σε λίγο, αν δεν καταλάβετε, ίσως θα πρέπει να αλλάξουμε τόνο και να γίνουμε πιο επιθετικοί, θα ζητήσουμε από την κυβέρνηση ισχυρές μεθόδους», ήταν τα λόγια του περιφερειάρχη.\nΙερέας με κορονοϊό αρνήθηκε να διασωληνωθεί και πέθανε – «Θεωρούσε το εμβόλιο σχέδιο κατά της ανθρωπότητας»\nRapid test: Πού γίνονται δωρεάν την Τρίτη 18 Ιανουαρίου\nΛειτουργία ολοήμερων δημοτικών σχολείων στη Ρόδο με παρέμβαση του Β.Υψηλάντη